Salai Van Lian Thang: Ralkap Nih Uknak An Lak Than – Kan Hmailei Dirhmun – The Cherry Par\nSalai Van Lian Thang: Ralkap Nih Uknak An Lak Than – Kan Hmailei Dirhmun\nRALKAP NIH UKNAK AN LAK ṬHAN – KAN HMAILEI DIRHMUN ⟨estimated reading time: 12 minutes, 3571 words⟩\nLungthin a mui, ngaih a chia i, lung a ṭha lo ngai. Nain, cuti men cun a za lo. Tutan thil cangmi kha ṭha tein a kalning cuanh a hau ngai. Tuanbia tlawmpal kan zohta hmasa lai. 1958 ah U Nu cozah sinin uknak an lak, Caretaker Government minin an uk, 1947 Phunghram a nung, 1962 ah thimnak an tuah ṭhan i teitu party kutah ralkap nih uknak an hluai ṭhan. (Coup de force). 1962 ah U Nu cozah sinin uknak an lak, Revolutionary Council minin an uk, 1947 Phunghram suspend an tuah, martial law in kum 12 an uk. (Coup d’état). 1988 ah BSPP cozah sinin uknak an lak, State Law and Restoration Council minin le State Peace and Development Council minin an uk, 1974 Phunghram an hrawh, martial law in 2011 tiang an uk. (Coup d’état). 2021 ah NLD cozah sinin uknak an lak, State Administration Council, tiah min an hun isak. 2008 Phunghram an suspend lo, martial law an hmang lo, kum khat chung an hun ti, thimnak kan tuah lai i uknak kan hluai ṭhan lai, an hun ti. (Coup de force)\nTutan ralkap nih uknak an lakmi hi 1958 lio Caretaker Government he a umtuning muisam aa hun khatmi asi. “Kan nih hi chikkhat uknak a tlai chungmi kan si” tiah ralbawizik Min Aung Hlaing nih cozah vuanci vialte hmaiah tuni a chim. (မိမိတို့သည် ခေတ္တထိန်းပေး သည့်သဘော ဖြစ်ကြောင်း). Tutan ah ralkap uknak an lak tikah: Phunghram upadi chirchanhmi an ngei (Art. 417 – State of Emergency). State of Emergency an thanhnak a ruang fiangin chimmi an ngei (Electoral fraud). Hi chirhchanh a ruang an langhtermi hi lungtlin lonak le alnak (legal disputes) a hun tam ngaingai. “Phunghram upadi ningin kan tuah dih” tiah i hngatnak“legal basic” cu an ngei ve. Cucaah uknak an lakmi hi dotlami thil asi maw timi “the legality of the coup” hi a biapibik cemmi cu a hun si.\nPakistan ralbawi Musharraf nih State of Emergency a rak thanh i, uknak a rak lak bal ve. Nain, Democratic State Institutions a thazaang a hunṭhawn tikah kum saupi hnuah a thil tuah cu upadi nih a doi ṭhan. The Supreme Court of Pakistan nih “State of Emergency” a rak thanhmi cu “unconstitutional” tiah a ti piak ṭhan. Ram rawiphiartu “High Treason Case” in taza an cuai ciamman i, thihdan pek ding asi. Dubai ramah a zam, tuni tiang cu ka cun a um.\nTutan Kawl ralkap an thil tuahmi zong hi hmailei ah upadi nih a kan doi ṭhan te khawh, timi hi an theihmi asi ko lai. Cucaah “phunghram upadi tangin kan tuah” tiah pohmah le upadi chirhchanh (legal basic) hmangin an dirpi peng vemi hi si dawh asi.\n2008 Phunghram ningah State of Emergency (Art. 417) cu President lawnglawng nih National Defense and Security Council he ichimchonh in a thanh khawh. NLD cozah U Win Myint nih President a ṭuan liopi kha asi.\nUpadi lei a thiamhngalmi legal scholars tampi nih “question” an tuahmi cu: zeitindah Art. 72 le Art. 73 (a) hi an hman khawh, timi hi asi. Art. 72 ningah President le Vice Presidents cu anmah lungtho tein an rian in an idin kho, timi a um. Nain, President U Win Myint cu amah lungtho tein aa dinmi asi lo. Impeachment zong a um lo. Cucaah (legally speaking) U Win Myint hi incumbent President asi ko rih ti khawh asi. President a um ko lioah Vice President nih Acting President ah a kai khawhnak lam upadi ah a um lo. Cu zonah “question mark” nganpi kha a hun um.\nCun Art. 73 ningah President nih rian in a chuah (resign) ruang maw, a thih (death) ruang maw, zungzal rian ṭuankhawh ti lo (disability) asi ruangah maw, asiloah a dang ruangah (any other cause) asi ahcun Presidential election lioah a pahnihnak mee tambik hmumi Vice President nih Acting President a ṭuan lai, tiah a um. Zeiruang zeiruang khi hmangin dah Vice President U Myint Shwe hi Acting President ah a kai khawh timi hi “question” nganpi a hun asi. “A dangdang ruang (any other cause)” timi zon hi zeitindah an hrilhfiah fianter lai, timi “interpretation” zonah ruahawk a tam ko. Hi zonah ralkap leiin a ruang an fiantermi a um rih lo. Hi zon nih a zulhdoi te dingmi hna kha asi.\nMicheu nih cun: President U Win Myint hi phung ning tein President asi rih ko caah Acting President cu phungning loin kaitermi asi. Cucaah phungning loin a kaimi Acting President nih Art. 417 hmangin State of Emergency a thanhmi cu phunghram ninglo “unconstitutional” asi. Cucaah ralbawizik bochohhmuci Min Aung Hlaing kutah uknak a hluaimi zong phung ninglo asi. Cucaah ralbawizik nih State Administration Council a dirhmi zong phung ninglo le phunglobuu an sih, tiah an ti. Cucu ruahawk tlak asi. Cucaah cu bantuk “questions” tete nih an hnu in a zulh te hna lai.\n2008 Phunghram tangah “constitutional emergency powers” kha phunthum in a um. Tutan ah cu zon cu mi tampi nih kan cawh pah hna in a lang. Phun 1nk cu: Art. 410 tangin State of Emergency asi. Hihi cu “local administrative body” nih ṭuanvo an lak khawh lo tikah an thanhmi phun asi. (local administrative body cannot carry out its administrative functions). Phun 2nk cu: Art. 412 tangin State of Emergency asi. Hihi cu “If endangers lives, shelter or property of the public” ti asi. President nih “military administrative order” kutah uknak a pek khawh. Ralkap nih local bodies kha remdaihnak le uknak a tlamtlin khawhnak hnga bawmh khi asi. Hi “emergency powers” pawl hi cu: Arakan, Meiktila le Kokang areas pawlah an rak hman bal cang. USDP cozah chanah voithum, NLD cozah chanah voikhat (Arakan) ah an hman. Hi phun hi cu ni 60 chungah Pyidaungsu Hluttaw nih a hnatlakpi ṭhan kha a hau. (Art. 415 and 416). Phundang cun: hi pohmah tangin State of Emergency caan lioah Legislative Body a um rih. Judiciary Body zong a um rih. Executive Body zong a um rih. Ralbawizik kutah cu pawl cu chiah dih an si hna lo. Phun 3nk cu: tutan State of Emergency hi asi. Art. 417 hmangin thanhmi asi. Art. 40 (c) zong chirchchan khawhmi asi. Hihi cu “disintegrate the Union or disintegrate national solidarity or that may cause the loss of sovereignty, due to acts or attempts to take over the sovereignty of the Union by insurgency, violence and wrongful forcible means” ruangah thanh khawhmi asi.\nHi bantuk tutan State of Emergency hi cu Kawlram ah hman asi bal rih lo. Tutan hi a voi 1nk hmanmi a hun si. Hi State of Emergency hi cu a ruang a lian tukmi le a ngantukmi asi caah a zual hmabik le a fakbikmi kha asi. Ralkap nih tutan hi “attempts to take over the sovereignty of the Union by wrongful forcible means” timi kha puhnak a ruang hrampi ah an lakmi a hun si. (thimnak ah thianghlimlonak le mee firnak tampi kha phisin loin rampi uknak nawl kha ningcang loin hramhram in lak an zalh, timi puhnak asi). Hi a ruang chirhchanh an lakmi hi rinhtlak asi le silo kha “bia” tampi nih a zulh te hna lai. Hi zonah ruah awk a tammi cu: tutan State of Emergency (Art.417) chungah Pyidaungsu Hluttaw asiloah State Hluttaw tbk hi a um ti maw timi hi asi.\nPohmah 418 (a) ning cun phung sernak nawl (legislative power), uknak nawl (executive power) le biaceihnak nawl (judicial power) cu State of Emergency an thanh ni in ralbawizik Min Aung Hlaing kutah pek dih asi cang caah cu ni thawkin Hluttaws vialte an rian kha ngolter (suspend) dih asi. (legislative functions of all Hluttaws and leading bodies shall be suspended from the day of declaration). Cun Hluttaw a term kha a dih laimi asi ahcun donghter (dissolved automatically) colh a hun si fon.\nCucaah hi pohmah ning cun NLD hruaimi the 2nd Pyidaungsu Hluttaw hi tutan State of Emergency an thanhni February 1 thawkin cun a dong ve colh – a um ti lo. Cun a ra laimi the 3rd Pyidaungsu Hluttaw caah thimmi MP hna zong kha “oath of office” an tuah rih lo caah MP ah thimmi “elected MP” lawng an si rih, MP taktak an si rih hna lo. “Nan khuaah tlung dih uh” an ti hna, tiah thawngpang a leng. Hi nih a langhtermi cu: tutan State of Emergency chungah Hluttaw a um ti lo, “legislative functions” a um ti lo. Ralbawizik kutah chiah dih a hun si. Cun “Judiciary power” zong kha ralbawizik kutah pek dih a hun si. Cucaah amah nih biaceihbawi kha a thar in a hun fehter ṭhan hna. Cun “Executive power” zong kha ralbawibik kutah pek dih asi. Cucaah vuanci le cozah upa pawl kha a thar in a hun thim ṭhan. Min zong kha athar in an hun isak – State Administration Council (SAC) an hun iti.\nCucaah Art. 410 tangin State of Emergency, cun Art. 412 tangin State of Emergency le Art. 417 tangin thanhmi State of Emergency pathum hi a umtuning an i khat hna lo. Tutan Art. 417 tang lakmi State of Emergency hi cu a zualhmabik le a fakbik asi i upadi serphu, biaceihphu le uktuphu an rian vialte kha ralbawizik kutah chanh le pek dih asi.\nNain, pohmah Art. 421 ningah President nih Art. 417 le Art. 418 ningin a thanhmi State of Emergency cu Pyidaungsu Hluttaw ah a tlakpi lai, ti a um ṭhan. Zeitik timi rikhiah bel a um hoi lo. Pyidaungsu Hluttaw an ṭhut lio asi lo ahcun emergency session a auh lai, ti a um. Hi nih zeibantuk Pyidaungsu Hluttaw cu hme? ti mi biahalnak a chuahter. Phunhnih a um kho men.\nPakhatnak cu: pohmah Art. 419 ningin ralbawizik nih “legislative power” kha a lak cang caah “legislative body” kha amah nih aser te khawh. Cucu Pyidaungsu Hluttaw tiah a min a pu kho hnga maw ti kha ruah-awk a umter. Cucu Pyidaungsu Hluttaw asi sual ahcun cu emergency session cu auhin tutan State of Emergency hi cu zonah a chuahpi te khawh men. Pahnihnak cu: Art. 417 ningin thanhmi State of Emergency hi cu ni 60 chung thengah Pyidaungsu Hluttaw ah a chuahpi lai timi rikhiah caan a um lo. Cucaah thimnak a thar an tuah ṭhan hnu a ra laimi Pyidaungsu Hluttaw zong kha asi khomi khi asi. Cucaah tutan an thanhmi State of Emergency hi zeibantuk phun Pyidaungsu Hluttaw ah ralbawizik nih a chuahpi te lai, timi hi cu caan nih a hun chim lai. Thil a fiangmi cu: NLD hruaimi the 2nd Pyidaungsu Hluttaw kha cu si dawh asi ti lo. Cun 2020 thimnak in a chuakmi the 3rd Pyidaungsu Hluttaw zongah si dawh in alang lo. Ralbawizik nih a sermi asiloah a ra laimi thimnak thar in a chuakmi ah si te dawh khi asi.\nRuah-awk a ummi cu: ralbawizik nih pohmah Art. 419 in a dirhte dingmi “Legislative Body” nih 2008 Phunghram hi a duhning in a duhnak zon tete charin a remh, a chap, a zuh, a hrawh khawh te lai maw timi hi asi. Thailand style aa cawn ve ahcun cucu a tuah khawh menmi asi. Cucu “interesting issue” ngai zong kha asi. Mi tampi nih ralbawizik nih State Administration Council a dirh i, State and Region cozah upa, Township le District ukning tungtlang le biaceihbawi upa hna, UEC upa le a dang Union-level organizations upa hna aser ṭhan tikah an khuaruah a har non. Hihi cu khuaruahhar asi lem lo. Pohmah Art. 419 nih sovereign powers timi: phungsernak nawl (legislative power), uknak nawl (executive power) le biaceihnak nawl (judicial power) vialte kha ralbawizik kutah a chiah dih cang caah amah nih rianṭuantu thar a hun ser ṭhanmi bantuk kha asi ko.\nRalkap nih 1962 Revolutionary Council le 1988 State Law and Order Restoration Council an dirhmi, upadi chirhchanh zeihmanh a um lomi, phun he khan cun tutan hi aa khat deuh lo. Tutan cu “legal source” kha 2008 phunghram pohmah Art. 419 an hun ngei. Cucaah ralkap nih aa-naa-ting kan ti tikah voidang he an i khah deuhlonak te khi a um.\nCun tuni ah rian khinhmi hna zong kha 2008 Phunghram nih nawlngeihnak a pekmi “functions le duties” tangin rianṭuan dingah nawlpek an hun si. Biana ah Chin State Administration Council Chairman nih 2008 Phunghram nih nawlngeihnak a pekmi Chief Minister a rian te kha a ṭuan ve lai. Naypyidaw in DASSK nih a hun khanhmi le Naypyidaw in Min Aung Hlaing nih a hun khanhmi kha dannak bik cu asi ko rua. Mipi nih thimmi an si lomi le ralkap rim an nam deuhmi tu nih mi lungthin a buaiter ngai ko. Nain, tulio a nungmi upadi (existing laws) ningin kan zulh lai an ti caah kuli phorhter, porter suai le mipi a hremmi cozah “oppressive regime” phun cu an si lem hna lai zumh a um lo.\nRalkap nih 1962 thimnak lioah 𝑆𝑤𝑒-𝑁𝑔𝑒𝑖𝑛 𝑃ℎ𝑎𝑠𝑎𝑏𝑎𝑙𝑎 Party kha a chung tein an rak dirpi nain 𝑁𝑢-𝑇𝑖𝑛 𝑃ℎ𝑎𝑠𝑎𝑏𝑎𝑙𝑎 Party nih an rak tei. U Nu cozah cu sau a kal hlanah March 1962 ah 𝑎𝑎-𝑛𝑎𝑎 𝑎𝑛 𝑡𝑖𝑛𝑔. 1990 thimnak ah ralkap nih NUP party kha an dirpi ṭhan nain NLD nih a rak tei. Uknak an hluai duh hoi ti lo. 2020 thimnak ah ralkap nih USDP kha a chung tein an dirpi hoi nain NLD nih a tei. Tutan ah mah thil hi a hun cang. Hi thil tete nih thil a cuanh zia a kan thiamter ngai cang men ko lai.\nTutan State of Emergency hi kumkhat chung caah asi tiah an thanh (Art. 417). Cun, an rian an lim manh lo ahcun thlaruk (six months) veve in voihhnih tiang a caan sauh piak khawh kha an si (Art. 425). Cucaah a dihlak in kum 2 chung a saubik uknak an lak khawh tinak khi a hun si. Cucaah State Administration Council hi 2008 Phunghram an zulh ko asi ahcun upadi ning cun kumhnih pin an peh khawhnak lam a um lo. 2008 Phunghram an zulh le zulh lo tu kha asi te ko lai.\nMicheu nih “upadi an zul lai lo i kum saupi an kan uk te lai” tiah lung a dong ngai. Ralkap cu zumh an um lo ngai hrim ko. Nain, mah 2008 phunghram cu anmah a humhaktu hna asi caah an hrawh duh lai hi zumh a um lo. Cun, fiang tein State of Emergency a caan sauhkhawh zat hi phunghram ah ṭha tein aa ṭial ko caah lang-hngan tukin upadi pahin an kal ngam lai zumh a um fon lo. Hi pohmah Art 425 hi cu “interpretation” ah i al hau loin fiang tein hngalh khawh dihmi asi caah dotlami a ruang pakhatkhat ṭha tein an ngeih ti lo ahcun kum hnih pin cu an peh khawhnak lam a har ko lai.\nNain, pohmah Art. 417 chungin buainak (State of Emergency thanh khawhnak) an timi pawl hi pakhatkhat a chuah chap sual ahcun upadi ningin an ti lai i a thar in State of Emergency kha an thanh ṭhan lengmang khawh. Kumhnih pinah upadi ningin uk khawhnak an ngeihmi cu mah lawng hi a lam a um in a lang. Culocun 2008 Phunghram kha an hrawh lawlaw a hei hau hnga i, a thar in phunghram kan suai ṭhan tiah kum saupi a caan an lak hoi hnga. Cucu an ca zongah a fawimi lam asi lem rua lo.\nCucaah tutan State of Emergency hi 1958 lio Caretaker Government umtuning muisam he aa hun khat non. 1962 le 1988 lio bantuk “coup d’état” phun asi lo, 1958 lio bantuk “coup de force” a hun si. Phunghram upadi nih rikhiahmi le khapmi ricaan a ngei. Tuan le tlai ah upadi ningin mipi sinah uknak hluai ṭhan kha a hau. Cucaah “State of Emergency a dihin thimnak kan tuah lai i, teitu ramkhel party kutah uknak kan hluai ṭhan lai” tiah vawleipi le rammi zapi sin biakam theihternak an thanhmi hi an tuah te men ko lai.\nThimnak a thar in an tuah lai i, Acting President sinah “rian kan lim cang” tiah report an pek lai i, pohmah Art. 422 ningin Acting President nih “State of Emergency a dong cang” tiah a thanh lai. Cun Pyidaungsu Hluttaw an auh lai i President thar an thim lai, cu kutah ralbawizik hruaimi State Administration Council nih uknak hi an hluai ṭhan te men ko lai.\nBiahalnak pahnih a um. Pakhat cu: zeitikdah uknak cu an hluai ṭhan lai timi hi asi. A hohmanh nih kan chim kho hna lo. Nain, kan chim cia bang phunghram upadi ning cun kum 2 chungah an hluai ṭhan cu a haumi asi. Pahnihnak cu: an tuah ṭhan te dingmi thimnak hi “free and fair” asi lai maw timi hi asi.\nThimnak kan tuah te lai an timi hi cu “free and fair” asi lai zumh a har ngai. Zeicatiah an cawlcangh zoh tikah hi State of Emergency chungah NLD hi a phunphun in hrawh an izuam kho men. NLD hruaitu hna kha tlaih le khih a tam te kho men. Thimfung mee firnak (election fraud) hi an hlat lai i, pohmah phunphun bunh in tazacuai le thongthlak an timh te men hna lai. DASSK hna thimnak cuh kho loin tuah hna an izuam te kho men. USDP nih a teinak dingah 2010 lio bangin lam hna an ser khawhmi zong kha asi. Fak tuk lomman in NLD nih NUP atei kha an celh lo, USDP a tei zong an ing kho lo, ti kha tuanbia ah kan hmuhmi a hun si.\nHi ralkap nih uknak an lakmi cu kan duh lo ngaimi le kan huat ngaimi asi dih nain 2008 Phunghram le a nung liomi upadi (existing laws) ning zulhin rian kan ṭuan lai, an timi nih tlawmpal cu a zia a hun umter. Hi State of Emergency chungah cun rammi covo Fundamental Rights kha an chuh khawh, an lak khawh, an phih khawh. Phung upadi ningin an buarmi kongah dantat le azizut khawh asi lo (Art 432). Nain, tutiang cu hmasa cozah policy ning tein kan kalpi lai, aa thlengmi a um lo, an ti. Khammi le khapmi an ngei rih hraw lo. Phung upadi an zulh le zulh lo tu cu an tuahsernak nih a hun chim te lai.\nTutan ah ralkap uknak duhlonak phunphun langhternak a hung um. DASSK hrim nih “ rak tuah uh” tiah ca a chiahtami kha asi. Nitlakram hna mawhchiatnak zong a hun lian ngai. Thaizing kiptuh lei cun a ramkau chin lengmang dawh zong asi. Nain, 2020 Kawlram thimnak “results” hi cu nunter a har cang men lai – an thah thai ko cang men lai dah. Phundang cun: Daw Aung San Suu Kyi le U Win Myint hruaimi NLD cozah kutah uknak an hluai ṭhan lai hi zumh a um ti lo. 2020 thimnak in a chuakmi The 3rd Pyidaungsu Hluttaw zong an au ti lem lai lo. Tuning tein State of Emergency hi a nemnak he a hrannak he a dongh tiang chuaklak an kalpi te men ko lai.\nNitlakram le USA nih Kawlram kong cu “human rights le democracy issue” ah an chiah, an foreign policy mitah a neemmi “soft-issue” te khi asi, a hakmi “security issue” phun asi lo. Cucaah R2P te hna, military intervention te hna, humanitarian intervention te hna, an hmang lai lo. UN Charter 2 (7) nih “non-intervention in domestic affairs of States” timi a ngei. Cu principle hmangin Tuluk le ram innpa hna nih Kawlram kong cu “an innchungkhar thil asi” tiah ithlak an duh bal lo, thlak aa timmi zong kha an kham tawn hna. Zeitlukin rammi nih kan tuar i ralkap nih an kan uk le uk lo kha biapi ah an chia lo, an nih caah cun “stability” a um phot cun a za, an ti. UN Security Council nih “threat of international peace and security” phun asi lo ahcun luhhnawh khawh asi hoi lo. Biahalnak cu: zeidah kan tuah khawh? timi hi asi.\nKawl ralkap nih rammi hi minung ah a kan rel tawn lo. Amah nih duhning in thilri bang a hman khawhmi le aa ngeihmi thilri le hmanrua bantuk sawhsawh ah a chiahmi kan si. Ralkap hi a cungcuangbik kan si timi “military supremacy mindset” a hram thuk tukin a thlak cangnak ram si caah a hrampi in phongh in phoro lawlaw lo ahcun a ci a kheu ṭhan rih peng ding khin alang.\nNain, a hrampi phongh cu a fawimi asi hoi lo. Kan tuah khawhmi cu kung nganpi an si hlanah akung hau khi asi. Chim duhmi: caan saupi uknak an tlaih hlanah an itimhning tein a rannak in thimnak an tuah colh i uknak an hluai ṭhan colhnak hnga fakpiin nornak tuah hi asi ko. Cun an hrenmi hna le an tlaihmi hna thlah ṭhan colh dih dingah nor hi asi ko. International pressure a phunphun in a chuak rih lai – thil ṭha an si. Cun “people’s power” phun zong a phunphun a chuak lai –“civil disobedience movement” zong cu hmual a ngei ko lai. Cun “armed struggle” zong kha “pressure” phunkhat ah hman khawhmi asi. Mifim nih “ram uktu cu ukmi hna nih an cohlan caah an uk khawhmi hna asi” tiah an chim. Rammi nih kan cohlan hna lo ahcun saupi an kan uk kho hlei lai lo.\nThinphang thlalau ngai le lungrawk ngaihchia tukin um ding cu kan si lem hna lo. Tutan cu 1962 le 1988 bantuk ralkap nih uknak an lakmi “coup d’état” phun kha asi lo. 1958 lio uknak an lakmi “Caretaker Government” bantuk “coup de force” phun kha a hun si. Cucaah thimnak an tuah lai i mipi kutah uknak an hluai ṭhan te ko lai tihi zumh a ummi asi ko. Cutin an tuah lo ahcun 2008 Phunghram upadi lonhin kalnak lam an ngei hlei lo caah harnak tu kha an tong chin lengmang te lai.\n← President Donald Trump cu February 8 ni thawk in biaceihnak hram an thawk cang lai\nBurma ram Ralkap nih uknak phung hramhram in an lak mi kong ah duhlonak aphunphun in kan langh ter cio. →


President nih Pathian sin ah thla a cam; ‘Vancungah um mi Bawipa, Na thawnnak le na – Thechinlungnews\nPresident nih Pathian sin ah thla a cam; ‘Vancungah um mi Bawipa, Na thawnnak le na\nPresident Trump Personal Valet cu Coroanvirus a ngei tiah fiangter nak tuah a si bak in the first family zong an him lai lo tiah zumlonak tampi a chuak. The first family le White House ah rian ttuantu hna hi zarfatin Coronavirus an ngei maw ngei lo test tuah peng an si. Mah bantuk in White House chungah rian ttuantu pakhat nih cornavirus a ngei ti an thei bak in First Family le White house ah rian ttuatu President Trump Personal he pehtlaihnak a ngei mi vialte hna cu test tuah a si i, First family le hawi le hna cu coronaviru an ngei lo ti thei cawlh a si. Pathian a tha tuk hrinhrang\nMah bantuk in CCP Virus nih White house a luhnaw ve cang caah Nili Ni 4 ah khan President Trump le a rian ttuanti hawi le Pathian rian ttuantu pastor hna cu White House, Rose Garden ah Pathian sin ah thlacamnak an ngei.\nMr. President nih US ram le mipi damnak an hmuh tthan khawhnak ding caah Pathian sin ah thla a cam. Mah CCP virus ruangah USA mipi 33 million leng cu rian ngei lo in an um cang\nMah National Day of Prayer ah Mr. President nih Pathian rian ttuantu hna tampi cu a sawm ve hna i, Pathian sin ah bawmhnak le mah bantuk caan chia lakah USA cu Pathian nih a dirpi tthan khawhnak ding caah thlacamnak ngei a si\nMah bantuk in USA nih CCP virus zawtnak he an in paih lio ah President Trump nih thla a cam ning cu, “Van cungah ummi Bawipa, na thawnnak le na hnemnak kan nih hal hna, nangmah sin in thazang kan her, ruahchannak le damnak kan pek hram ko, kan ram hi damter tthan law mipi hna hi kan sertthan hram ko” tiin Pathian sin ah lungtak tein thla a cam\nPresident Trump nih a chimmi cu, “Kan ram nih caan chiatuk mi kan tawn lio a si, mi tampi an thi i, mi tampi pawcawmnak a hrawh” tiin\nLabor Department nih an langter ning ah cun Nili Ni hah rian ngei lo in cozah sin ah bawmhnak a hal cang mi hna cu 3.2 Million an phan. CCP virus ruangah atu tiang rian ngei lo in cozah sin ah bawmhnak a hal cang mi zat cu 33.5 millions an si cang tiin a chim. Source-Washingtontimes\nBe the first to comment on "President nih Pathian sin ah thla a cam; ‘Vancungah um mi Bawipa, Na thawnnak le na"


Malaysia Chin ralzaam 16 leng COVID-19 in an zaw | THE CHIN EXPRESS\nMalaysia Chin ralzaam 16 leng COVID-19 in an zaw\nMalaysia um Chin ralzaam 16 leng COVID-19 in an zaw. 15 cu Bandar Mahkota Cheras sangah ummi, UNHCR card le 2013 UNHCR catlap aa tlaihmi lawngte an si. 1 cu Shah Alam ah ummi asi.\nBandar Mahkota Cheras sang cu Khampat/Chin mi 300 hrawng an umnak asi. Cheras cu atu lio Malaysia COVID-19 mizaw an tambiknak ah aa tel ve i cozah nih tihnungmi hmun ‘Red Zone’ ah a chiahmi si ve.\nMah kong he pehtlai in The Chin Express nih Bandar Mahkota Cheras um Khampat Christian Fellowship (KCF) Chairman Pu Biak Cung kan chawnh i, “COVID-19 in a zawmi 15 leng kan si cang. Tam deuh cu 2013 UNHCR catlap aa tlaihmi an si. UNHCR card ngeimi cu 2 hrawng an si,” tiah a chim.\n“Nizaan ah aa check mi chungin minung 5 zawtnak an ngei. Tuni ah aa checkmi chungin minung 4 zawtnak kan ngei, 3 result chuak rih lo. Result chuakmi lawng cun mizaw 9 kan si nain kanmah chungkhar ahhin keimah lawng kaa check. Minung 5 chungkhar kan si i kan dihlak in zawt hmelchunhnak; hromfah, lufah, taklinh, khuasih, rawl duh lo, tbk kan ngei dih hna.\n“Kan zawtnak aa khat dih ko caah kan chungkhar dihlak test cu tangka a paam, keimah lawng kai test lai i COVID-19 zawtnak ka ngeih ahcun kan dihlak in kan ngei tinak asi ko ka ti hna. Tuni ah kai test i ka ngeih caah kan chungkhar minung 4 zong an ngei dih ve ti a fiang ko. Fonh cun 13 kan si cang.\n“Cun, kan innpa hna chungkhar hi minung 3 an si. An nu lawng aa test i zawtnak a ngei. An pa le fa zong zawt hmelchunhnak an ngei ve. Mah he cun kan dihlak 15 kan si cang tinak asi.\n“Mizaw 15 chungah 8 cu nutung an si. 3 hi patung kan si. A taangmi 4 cu kan fale an si. Nutung 2 le patung 2 hi cu nuva kan si hna. A taangmi nutung 6 le patung 1 cu chungkhar dang lawgte an si. Cucaah an chungkhar minung pawl zong i test cio an i timh hna lio si. Cheukhat cu aa test cang i zawtnak ngei lomi zong an um.\nKhampat Biakinn ah kan khumherh (quarantine) hna\n“Mizaw cu an dihlak in Khampat Christian Fellowship (KCF) biakinn ah kan khumherh (quarantine) hna. Kanmah chungkhar balte hi kan inn ah kanmah lawng ummi kan si caah kan inn ah kan i khumherh.\n“Adang cu inn 1 ah chungkhar 3 hrawng ummi lawngte an si caah an inn ummi an chawnhnak hna hnga lo, biakinn ah khumherh an si.\n“Kei hi kum 48 ka si. Adang pawl cu kum 20 in 30 kar hrawng an si hna. Kan fale cu ngakchia le tleirawl hrawng an si hna.\n“Cozah nih ‘kanmah quarantine tuahnak hmun ah kan in chiah hna lai’ an ti ko nain ‘kanmah tein quarantine kan i tuah ko lai’ kan ti i ‘ṭha tuk ko’ an kan ti caah KCF biakinn ah kanmah tein quarantine kan i tuahnak hi si.\n“Cozah nih zeihmanh a kan pe lo. Sii zong pakhat tak hmanh a kan pe lo. Nanmah dang tein takpum thianghlim tein i khumherh uh, mitkuh vuai tein it uh, ti tampi ding uh, rawl i hne uh an kan timi lawng si.\n“Nan dam/lo July 8 ah kan in test ṭhan hna lai an kan ti.\nZawtnak nan i lak ning?\n“Atu lio cu lockdown si caah rianṭuan zong cu ngah hlah kaw inn ah ummi lawngte kan si. Tesco ah bazaar kan kainak in kan i lakmi si lo ahcun i laknak dang um bak lo. Cun, Laimi cu mi inn len kan duh tuk i kan i lengkai pah tawn hna. Tesco bazaar kainak i lak hnu ah mi inn lenkai nak in kan i chawnhmi si men lai.\nZei ruang dah COVID-19 nan i test?\n“Cumpi tlangrai phun in kan zaw hna; kan lu fak, hromfak, taklin, raifanh bantukin ding tein kan khuasik. Sii kan din cangka in rawl kan fih. Cun kan mitsen i fak. Panadol kan din ka lawngah thlanchuak i lufah dam nain sii tha dih paoh ah amah ning peng si.\n“Cheukhat nih US le khualei an chungkhat phone an chawnh hna tikah ‘nan zawtnak hi COVID-19 a lo ko, rak i test ko uh’ an ti hna i an i test. Cutin kanmah zong cu tuni ah kan i test ve.\nThlacam rak kan bawm cio ulaw, Malaysia um Chinmi vialte ralring tein rak um cio uh\n“Thlacamnak tuin rak kan bawm cio ko ulaw. Atu zong dam lei kan panh pah ko cang hna. Kan taklinh cu a dai dih cang ti awk si ko. Nu 1 balte a dai rih lo. Rawl kan duh lomi lawng hi a biapi bik cu si.\n“Malaysia um kan miphun vialte nan umnak cio ah ralring tein rak um cio uh tiah biacah kan duh hna. Rian kan ṭuan lo, inn ah kan um peng ko tiin daithlan awk asi hrim lo.\n“Keimah duh lebang ahcun, inn kip nih kut rungrul kahnak (hand sanitizer spray) khi i cawk cio ulaw leng nan chuahnak in nan ṭin fatin inn ummi nih nan kut in kap peng hna seh ti ka duh.\n“Ahlei in, Laimi cu i lenkai kan duh tuk. Mi inn len rak i sum cio uh [Malaysia cozah nih mi inn len a khap nain Laimi cu kan i lengkai peng].\n“I check man zong hi a fak ngai. Phun 2 um i hnar, kaa le dang tiangin sawhmi cu RM260 an lak. Chungkhar ningin i check ahcun a thong leng dih caah atu lio rianṭuan lo chinchap he cun a har tuk. Hnar lawng sawhmi cu a man fawi deuh.\n“Mah zawtnak hi mino deuh cu thlop hau loin an thisa nih a tei i an dam ko rua. An zawt chung zong fak piin an tuar leem rua lo, nain kanmah bantuk a upa pah cangmi caah cun tuar a har tuk. Laimi, ahlei in kum upa deuhmi pawl cu lengchuah i ralring ulaw, thianghlim te le mitkuh vuai tein it uh, rawl ṭha tein ei ulaw i canh uh.\n“Cumpi tlangrai phun in nan zawt ahcun, nan chungkhar le nan sangmi nan chawnhnak hna hnga lo, a rannak in COVID-19 i test zokzok uh, mi inn ah leng hrimhrim hlah uh tiah kan cah duh hna.\n“Mah pulrai chungin nan luatnak hnga nan umnak cio ah ralring tein rak um cio uh. Bawipa nih in huhpheng ko hna seh,” ati.\nShah Alam um Sehzung rianṭuan Chin tlangval 1 a zaw ve\nSelangor state khualipi Shah Alam um dinmi (soft drink) sehzung ah rianṭuanmi kan Chin tlangval zong COVID-19 zawtnak nih a phak ve.\n“Kan hnu zarh Ningani ahkhan ai test i COVID-19 zawtnak na ngei an ti. Boss pa nih inn a pekmi hna ah an khumherh. Dot 3nak ah a ṭuanhawi minung 5 he an um nain atu cu dot 4nk ah amah lawngin an khumherh,” tiah a hawipa an khuami nih a chim.\n“An sehzung ahhin ramdangmi 300 hrawng an ṭuan. June thla thokka zongah minung 40 an zaw nain atu cu an dam i an ṭuan ṭhan cang. Ka hawipa balte cu ni 14 hnu ah kan in check ṭhan lai i na dam ahcun na ṭuan te lai an ti.\n“UN card a ngei lo. CRC card aa tlaihmi si. Amah cu zeitin hmanh a um lo. Rianṭuan pawl cu ni tlawmpal dan in punghman in an check lengmang hna i zawtnak na ngei an timi si. Amah cu zawt hmelchunhnnak zei hmanh a ngei lo.\n“Khualei cu phone chawn rih hna hlah ka ti. Khua khat kan si. Na nulepa an lungrethei tuk sual lai. Na zual i sizung ah thlop hau hna na si ahcun na chawnh te hna lai. Nang cu kum 20 hrawng lawng na si ko caah na dam colh ko lai, a herh lo ah khualei an lungrethei lai ka ti,” tiah a chim. Cucaah an khua le min langhter awk ṭha lo.


Thlarau nih a Chuahtermi Ziaza—Daihnak\nLUNGRETHEIHNAK in a khatmi vawlei ah kan nun caah daihnak hmuh cu a har tuk kho men. Daihnak tlawmpal kan hmuh hmanhah fawi tein kan sung ṭhan kho. A hmaanmi le a hmunmi daihnak hmuh khawh awkah a kan bawm khomi Baibal chimmi cu zeidah a si? Midang zong cutin tuah ve awkah zeitindah kan bawmh khawh hna?\nZeidah Kan Tuah A Herh?\nDaihnak taktak hmuh awkah himnak le huhphenhnak kan hmuh a herh. Hawikom ṭha kan herh i a biapi bikmi cu Jehovah he pehtlaihnak ṭha ngeih kan herh. Zeitindah kan tuah khawh?\nJehovah nawlbia le phunglam hna cu a zungzal in kanmah ṭhatnak caah a si. Mah kha kan zulh tikah Jehovah kan i bochan le amah he pehtlaihnak ṭha ngeih kan duh kan langhtermi a si. (Jer. 17:7, 8; Jeim 2:22, 23) Mah tikah Jehovah nih a kan naih ve lai i lungdaihnak a kan pek lai. Isaiah 32:17 nih hitin a ti: “Mikip nih a dingmi thil kha an tuah cio caah daihnak le himnak zungzal in a um lai.” Lungtho tein Jehovah nawl kan ngaih tikah daihnak taktak kan hmu kho.—Isa. 48:18, 19.\nLungretheihnak nih lungdaihnak kha a tlauter khawh\nJehovah nih a hmunmi daihnak ngeih zungzal awkah a bawmmi, a sunglawi tukmi laksawng a kan pek. Mah laksawng cu thiang thlarau a si.—Lam. 9:31.\nPathian Thlarau nih Daihnak Hmuh awkah a Kan Bawmh\nLamkaltu Paul nih daihnak cu “thlarau nih a chuahtermi” ziaza ah aa tel tiah a ti. (Gal. 5:22, 23) Pathian thlarau nih daihnak a chuahter caah daihnak hmuh kan duh ahcun thiang thlarau lam kan i hruaiter a herh. Cutin zeitindah kan tuah khawh?\nPakhatnak, Baibal kha hmaan tein kan rel a hau. (Salm 1:2, 3) Kan relmi kong kha thukpi in kan ruah tikah thil sining kip ah Jehovah ruahning hngalhthiam awkah thiang thlarau nih a kan bawmh lai. Tahchunhnak ah, Jehovah nih daihnak a kilven ning le a caah daihnak a biapitnak a ruang kha kan hngalh. Baibal in kan hngalhmi kong hna kan zulh tikah kan nunnak ah daihnak tam deuh in kan hmuh lai.—Ptb. 3:1, 2.\nPahnihnak, Pathian thiang thlarau kan hmuh nakhnga thla kan cam a hau. (Luka 11:13) Jehovah nih a sinah bawmhnak a halmi hna kha hitin bia a kamh hna: “Pathian daihnak, minung hngalhnak a lonhtu nih cun, Khrih Jesuh chungah nan lungthin le nan ruahnak cu him tein a chiah lai.” (Fil. 4:6, 7) Jehovah kan naih i thiang thlarau kan i bochan ahcun lungthin daihnak taktak a kan pek lai.—Rom 15:13.\nBaibal nih mi tampi kha an nunnak thlen awkah a bawmh hna i atu cu lungdaihnak, Jehovah le midang he daihnak a hmuhter hna. Zeitindah an i thlen?\nMi Cheukhat nih Daihnak taktakan Hmuhning\nUnau cheukhat cu biatak an hngalh hlanah a thin hun a fawimi le a puarhrangmi hmanh an si. Asinain i thlen awkah fakpi in an i zuam i atu ahcun nemnak, lungsaunak a langhter i midang he daihnak a sermi an si cang. (Ptb. 29: 22) Unaupa David le unaunu Rachel nih zeitindah an ziaza an i thlen ti kha zohhmanh.\nBaibal phunglam kan zulh i Pathian thiang thlarau hmuh awkah thla kan cam ahcun daihnak kan hmu kho\nDavid cu biatak a hngalh hlanah midang kha sual a kawl peng hna i a chungkhar zong kha puarhrangpi in a pehtlaih hna. Asinain thlennak tuah ka hau ti kha a hun hngalh. Zeitindah daihnak a hmuh? David nih “Ka nunnak ah Baibal phunglam ka hun zulh tikah keimah le ka chungkhar karlak ah upatnak a hung um” tiah a ti.\nRachel cu a ṭhannak pawngkam i mi nih an iap tuk. Hitin a ti: “A puarmi chungkhar in ka chuah caah atu hmanhah thinhunnak lungput kha ka doh rih.” Daihnak hmuh awkah Rachel cu zeinihdah a bawmh? “Jehovah sin thlacamnak nih” tiah a ti.\nDavid le Rachel cu Baibal phunglam an zulh ca le thiang thlarau an i bochan caah daihnak a hmumi hna lakah pahnih lawng an si rih. Thinhunnak in a khatmi vawlei ah kan um ko nain lungdaihnak kan hmu kho. Mah nih kan innchungkhar mi le Khrihfabu i unau pawl he rem tein a kan umter khawh lai. Asinain Jehovah nih “mi vialte he i rem” awkah a kan fial. (Rom 12:18) Mah cu a si kho taktak maw? Midang he daihnak ser awkah zeicah kan i zuam awk a si?\nMidang he Daihnak Ser awkah i Zuam\nPhungchimnak ah Pathian Pennak kong a simi daihnak kong kha kan chim. (Isa. 9:6, 7; Matt. 24:14) Mi tampi nih mah thawngṭha kha an duh i an cohlan. Cucaah vawlei thil sining ruangah bawmtu kan ngei lo timi ruahnak an ngei ti lo i thinhun in an um ti lo. Atu cu hmailei ruahchannak taktak kha an ngei cang i mah nih ‘daihnak’ kha a duhter hna.—Salm 34:14.\nKan chimmi thawngṭha kha ahohmanh nih an duh lo nain mah cu atu lawngah a si lo. (Johan 3:19) Mi nih zeitin an lehrulh hmanhah Pathian nih a thiang thlarau a kan pek. Mah nih phung kan chim tikah daihnak le upatnak tein chim zungzal awkah a kan bawmh. Cuticun Jesuh pekmi mah ruahnak cheuhnak hi kan zulh: “Inn pakhatkhat ah nan luh tikah, ‘Nan cungah daihnak um ko seh,’ nan ti lai. Cuka inn i a ummi nih tluninn an in awnh hna ahcun daihnak in nan biakchawnh hnanak cu an cungah hmun ko seh; sihmanhsehlaw an in awnh hna lo ahcun nan biakchawnh hnanak cu i lak ṭhan u.” (Matt. 10:11-13) Mah lungput kan ngeih ahcun midang nih zeitin an chim, an tuah hmanhah dai tein kan um zungzal kho lai. Hmailei ah cu bantuk mi hna bawmhnak caanṭha kan hmu kho rih ti kha kan i cinken.\nCozah nih kan rianṭuannak kha an kan khenkham hmanhah nawlngeitu hna kha upatnak tein kan chawnhbiak hnanak thawngin daihnak kan ser. Tahchunhnak ah, Africa ram pakhat ah cozah nih Biakinn saknak nawl a kan pe lo. Unau pawl nih mah buaibainak hi daihnak lam in kan tawnghtham awk a si ti kha an hngalh. Cucaah mah ram ah missionary a rak ṭuan balmi unaupa pakhat kha England ram, London khua i Mangki Bawi sinah an thlah. Mah unaupa nih Jehovah Tehte Hna cu dai tein rian a ṭuanmi kan si ti kha a va chimh.\nUnaupa nih hitin a ti: “Khual donnak hmun ka va phanh tikah cuka i a hngakmi nu a thilhruk aihning cu ka thiammi holh a hmangmi miphun a si lai tiah ka ruah. Cucaah anmah holh in ka chawnh. Mah tikah a khuaruah a har i ‘Na herhmi a um ma?’ tiah a ka hal. Upat tein le nem tein Mangki Bawi ton ka duh tiah ka ti. Cucaah mah bawipa kha phone a ka chawnhpiak i anmah holh tein a ka chawnh. Jehovah Tehte Hna nih daihnak in rian kan ṭuannak kong ka chimh tikah mah bawipa nih ṭha tein a ka ngaihpiak.”\nMangki Bawi nih unaupa chimmi kha ṭha tein a ngaih dih tikah kan rianṭuan ning kha a hun hngalhthiam i a hlan bantuk thleidannak a ngei ti lo. Tlawmpal hnuah cozah nih an biakhiahnak kha an thlen ṭhan i Jehovah Tehte Hna kha Biakinn saknak nawl an pek hna. Mah tikah unau pawl cu an i lawm tuk. Midang kha upatnak he kan pehtlaih hna tikah daihnak kan sermi a si ti cu a fiang ko.\nZungzal in Daihnak Hmu\nTuchan ah Jehovah miphun nih dai tein Jehovah an biak tikah thlaraulei paradis an i nuamhpimi a si. Kan dihlak in daihnak ser awkah kan i zuamnak thawngin mah daihnak kha kan karhter. Mah tikah Jehovah lung kan tong ti kha kan zumh khawh. Cun vawlei thar ah Jehovah nih a hmunmi daihnak a kan pek lai. —2 Pet. 3:13, 14.\nPathian thiang thlarau nih a chuahtermi ziaza pawl langhtermi aa pehmi capar ah nemnak kong kan i ruah te lai.


TULUK HMANH A THINPHANG CANG, THANH NAK ATUAH VE CANG – The Chinlung Post\nTuluk nih thanhnak atuah ko cang. Tuluk nih UK in arak lut dingmi vialte hna cu kham atimh cang hna. United Kingdom ah Covid zawtnak bantuk a chuah tthan ruangah UK in Tuluk ah arak lut dingmi hna cu khamh timh an si tiah Tuluk Foreign ministry thanhnak atuahtu Wang Wenbin nih a chim. Hi zawtnak konghe pehtlaiin atanglei bantukin langhter asi.\nRelchih:Kawlram mi caah thawngpang chia ngaingai asi. Iralring ngaingai ahau. Thailand ah tulio zawtnak covid ruangah Kawlram mi hna cu an huat ngaingai ti asi. Phungning loin Thailand ah a lutmi Kawlram minung hna sin in covid zawtnak akarh caah Thailand ramchung media ah Kawlram minung cu amiphun hoih in huatnak achuak tiah reuters thawngzamhnak nih a chim.Kawlram mi rianttuannak hmun Bangkok khuapi pawng Rili ngasa zuarnak Samut Sakhon bazar ah Covid zawtnak angeimi an hmuh hnu ah minung thongkhat le zathum nih zawtnak an ngei cang ti asi.\nHi ruangah Kawlram mi hna cu hmuhnak paoh ah kahthah ding timi aw-an hi youtube le social media ah biatak tein a chuak cang. Hi ruangah tthenkhat Bus le Taxi ah Kawlram mi hna cu an citter ti hna lo.Culawng siloin zung pawngkam zongah kawlram mi hna cu kalter an khap hna i, kalnak nawl an pe hna lo ti asi. Hi konghe pehtlaiin Migrant workers hna bawmchantu chungin member pakhat asimi Sompong Srakeaw nih a chimmi cu hi zawtnak nih hin ahohmanh athleidang hna lo nain Kawlram mi hna cu zawtnak akarhter bantuk ah an chuah hna tiah a chim.\nCovid zawtnak achuah in vawlei cung hmunkip ah ramdang minung hna cu zawtnak akarhtertu le a chuahtertu an si tiah aphunphun an rak langhter cio hna. Hi zawtnak kongah Donald Trump hmanh nih covid timi biafang ahmang duh lo i, Chinese Virus tiah min apek. Cubantuk thiamthiam in ram pakhat le pakhat karlak ah zawtnak akarhtertu tiah an timi hna hi ramdang minung cio an si hna.Covid zawtnak hi tleihkhawhnak ding le khamkhawhnak ding, Hi zawtnak a chuah tthannak aruang bik cu ramchung ah phungning loin rak luh hi asi ko tiah Thailand Prime Minister Prayuth Chan Ocha nih a chim.\nKawlrammi huatnak bia le hla hi youtube le facebook ah hin zakhat renglo aum tiah Free media watch hna nih reuters thawngzamhnak ah an chim.Asinain huatnak bia le hla hna cu facebook nih a hlonpiak cang hna ti asi. Thailand le Kawlram hi biaknak pakhat Bhuda abiami an si caah, hi kongah hin inkhawh i zuamcio hna usih tiah TV hmangin nawlnak zong Thailand Covid dohtu committee hna nih an langhter. Nizan thok in Thailand cozah nih a ramchung ah Kawlram mi hna cu luhnak nawl ape ti hna lo tiah VOA nih a langhter.\nThailand ah hibantuk in thawngpang avun chuah tikah Thailand ah a ummi Kawlrammi siseh abik in Laimi or CHinmi vialte hna zong kan kal umnak kip ah i ralring cio hna usih. Zawtnak achuahka hrawng vawlei cung ram tthenkhat ahcun Tuluk minung hrimhrim hna cu an rak huat cang hna i, tthenkhat cu hliamhma tiang atuarmi an rak um cang. Cucaah ralring tein um hna usih. Credit:VOA


Breaking News; Tu ni MNDAA nih i kahdohnak ah ralhrang pa 8 a thah than – Chintanbo\nTu ni MNDAA nih i kahdohnak ah ralhrang pa 8 a thah than\nShanram Chaklei, Moekoe(မုံးကို:) hmun ah tu ni September 1 ah MNDAA le ralhrangbu hna kahdohnak a chuak i ralhrangbu lei in pa 8 an thi i hriamnam cheukhat an lak kho nak kong cu MNDAA Thawng leh lei nawlngeihtu( Ministry of information) pa 1 nih Yangon Khit Thit Media sin ah a chim.\nMoekoe hmun ah September ni 1 zing slm. 9:06 ah Kokang ralkap MNDAA le ralhrangbu kahdohnak a chuak i, ralhrangbu lei in pa 8 an thi i MNDAA lei in pa 3 lawng hliam hmete an pu i hriam cheukhat an lak kho tiah theih a si.\n“Tlangbo cu kan lak kho than cang. Sihmanhsehlaw bhawlone(ဘောလုံး) tang lei ramri a velchum ah ralhrangbu hna an um rih. Kan nih ca’h mah ka lei hmun cu a biapi tuk mi le kan uar tuk mi hmunhma a si” tiah a chim.\nRalhrangbu lei in hmaitonh in an ka rat hnoh ah cun kahdohnak cu a fak chinchin lai tiah MNDAA in ralbawi pa 1 nih a chim. Ralhrangbu cu MNDAA he i kahdohnak nak ruang ah Moekoe hmun ah nifatin a phu phu, tomtom in a ken kip ah an thi ko.\nSagaing ramthen, Kalaymyo peng chung ah cawlcangh mi Sakhanpi in ralkap 20 hrawng hriamnam tling in tunai ni ah an zam i ralhrangbu nih helicoptar hmang in Kalaymyo Chaklei dihlak cu a kawl cuahmah lio a si tiah theih a si.\n“thawngpang cu a fiang. Kalay-PDF zong nih fehternak a tuah. A hmasa ah cun PDF hna cu a kawl hna tiah kan ruah. A hnu deuh ah an mi hna cu a kawl hna tiah kan theih. Ralkap pa 20 hrawng luatnak le himnak hmun an phan cang tiah kan theih tiah Kalay khuami pa 1 nih a chim.\nMithalo ralhrangbu nih ralkap an zam nak konglam cu an a pheh peng i Thawei, Pyi le a dang hmun zong in ralkap hna cu CDM an lut i an zam nak zong a rak um ve.\n” Nizaan Kalay chaklei ah helicoptar cu caan sau ngai a hel i ralkap mawtaw zong lam kip ah a hel cu hmuh a si. An ralkap an tlau ruang ah an kawl cu hnu deuh ah kan theih tiah a dang Kalaymyo khuami pa 1 nih a chim. Ralhrangbu kal tak in Mipi lungthin chung ah a rak i dawr mi ralkap 2000 hrawng a si cang tiah CDM ralkap hna sin in kan theih. Crd. Khit Thit Media


Tial Cung Thang Interview Hi Van Ngai Ta Hna Usih Ai Phomh Cang Lai (+Video) – FIAKFAIROCK\nTial Cung Thang Interview Hi Van Ngai Ta Hna Usih Ai Phomh Cang Lai (+Video)\nChin pasal ttha Tial Cung Thang Interview nak hi hrawm khawh cio van i zuam hna usih, Cun mipi nih a si khawh chungin thazaang pek khawh cio zuam hna usih. Malaysia a phanh hnu ah interview an tuah hi a si. A mah he phomh ding mi pa kong zong a chim.\nCun Aung la Nsang nih zeitindah a chimh cawn piak nak tete kong zong fiang fai tein a chim rih, a ra lai mi cacawn ninga ni khi a si cang lai caah Online in chin mipi hna zong nih a si khawh chungin thazaang rak pek khawh cio zuam ko hna usih. Chin mi hla lei in a si ah Paih lei in a si ah MMA lei zong in a si ah, fimthiamnak a dangdang tete in min nei mi Chin mi chungin an tam cang. Hmailei ah tthan khawh chin lengmang Chin mino hna zong nih zuam chin lengmang ko hna usih. Chin Online Youtube Channel\nTial Cung Thang Interview nak video a tanglei ah kan van chiah.\nHringtu Nu bik Cu Cancer Zawtnak In A Dam Caah An Chungkhar In Jesuh Hnu An Zul\nHnuk cancer in a zaw mi Muslim nu cu a zawtnak cancer in damnak tling a hmuh caah Jesuh Khrih cu an kan tlanhtu a si tiin an pawm i Jesuh zultu tha ah an i chuah. Muslim biaknak a si mi Fatima Haneef chugkhar konglam hi mipi nih an ngaihven taktak mi thil ah ai chuah. An konglam cu hiti hin a si.\nNovember, 2000 ah khan Qaran le Bible cawng dingin ka pa le ka u he Abu Dhabi khau pakhat ah kan kal. Cu lio ah cun kan chungkhar cung ah khuaruahar Thiangthlarau cu ai phuan caah Jesuh cu damnak tling a ngeituk le an kan khamh tu a si tiin kan chungkhar nih kan zumh i cu lio thawk cun Jesuh cu a tu tiang kan zulh thai i a zungzal in kan zulh fawn lai tiin a chim.\nA ka hringtu ka pa hi zu le sa he ai ciah ngaingai mi a si, ka upa zong ka pa bantuk thiamthiam cu a si ve. kan chungkhar hi kan i nuam bal loh i kan zaw pah lengmang fawn, ka nu zong hi hnuk cancer zawtnak in a zaw mi a si. Kan in chungkhar cu muihnak lawng te in a khat, nuamhnak a leng kho loh.\nKa nu cu Father James Manhackal nih thla a camh i cu a thlacam nak thawng cun ka nu ruah lo piin damnak a hmu. A cancer zawtnak in damnak a hmuh tik ah kan khuaruah a har taktak. Docte te nih ka nu cu zeitindah a dam khawh e tiin an kan hal i kei nih cun zeibantuk si hmanh nih a damh loh a nung mi Pathian Jesuh nih damnak a pek mi si tiin ka leh hna. Cun keimah nih ka ngeih mi vun zawtnak zong Jesuh nih a ka dam ter i ka u le ka pa zong zu tama an si nak hmun in Jesuh an zumh hnu ah cun zu voikhat hmanh an ding ti loh, Kan chungkhar caah cun Jesuh kan Pathian hi a sunglawi tuk hringhran. Hi kan damnak vialte le kan thluachuah vialte hi zeitik hmanh ah kan philh ti lailoh tiin an fanu te nih cun a chim.\nVoikhat cu ruah lo piin ka paw a fak tuk i ka hawi le nih cun doctor sin ah kan in kalpi lai an ka ti nain ka duh loh i ka pa kut cu ka paw cung ah ka chiah i thla campiak dingin ka pa cu ka fial. Cun ka pa nih thla a ka campiak i ka paw a fak mi vialte cu a dam colh. Cu tluk cun Pathian nih hin an kan dawt i an kan ven caah thangthat loin kan um kho loh i nitin zantin Bible relnak le thlacamnak in kan caan kan hmang tawn tiin a chim chap fawn.\nKan hnu lei te zong ah khan kan zuat mi tuu pathum an tlau i kan lungre a thei tuk i Pathian sin ah thla kan cam i a rauh hlan nung dam in kan tuu pathum cu anmah tein an rak lawi than. Nifatin Jesuh he kan um ah cun zeizong vialte hi kan tei khawh ko lai tei khawh lomi a um loh tiin “FAtima Haneef” i a testimiony cu UAE Website ah rel khawh a si.\nVan Hlei Sung Nih Hla A Sak Lio Ah Tlangval Pawl An Cawlcangh Ning Hi Ropui Ko (+Video)\nCongratulation Esther Kan In Lawmhpi\nThang Tu Vs Victor Lian( Heavyweight Zuamcawh Paih) Zoh An Dawh Kho Taktak – Video


Christopher Nih Ralhrang Pawl Bia Cei Ding 29,000 A Um Ti Cang – Lai Lungrawn Post\nChristopher Nih Ralhrang Pawl Bia Cei Ding 29,000 A Um Ti Cang\nDecember 14, 2021 December 14, 2021 admin Hmuhning\n1988 Burma ram nuhrin covo le Democracy cawlcanghnak kong I arak i tel mi poh le a hlat mi poh nih cun BBC thawnghlat tu Christopher Gunness timi min cu theih dih asi. 1988 cawlcangh nak lio ah Rangoon in thawng a rak zamh, a hnu ah ramleng ah va chuak tiah Ne Win Socialist cozah nih an tthawl. Lam hla kal lo in Bangkok ah a tthu I Burma ram kong cu pehtlai te in thawng a thanh tthiamtthiam. Rangoon a rak um lio ah Burma Student movement hruaitu pawl he pehtlaih nak ttha te in arak tuah cang caah sianghleirun sianghngakchia pawl nih thaizing ah zeidah an tuah lai, cozah sin ah zeidah an hal lai ti bantuk pawl kha fiangte in a rak chim khawh lengmang. Cucaah cun a hnu ah cun zan ah BBC radio ngaih in a thaizing ah zeitindah kan cawlcangh lai timi kha coordinate a tuah tu dirhmun bantuk tiang ah a rak phan.\nNaite ah khan kan hawi nu pakhat nih Christopher Gunness nih chawh le biaruah an duh caah theihternak introduce kan tuah hna lai a rem lai maw tiah a vun ka hal. Aize, Christopher rilmal I ton le biaruah duh cu rem rilmal dahhe tiah ka hei ti. Cu ticun kan vun ipehtlai.\nChristopher hi BBC in ai dinh hnu ah UN department hmun kip ah rian pipa a ttuan. 2021 February thla I kawl ralhrang nih hramhram uknak lak an itimh tik ah a hlan 1988 I a min a rak than nak Burma ram kong nih a lung a vun lak tthan. Kawl ralhrang an sualnak hi kan zoh sawhsawh awk asi lo, an sual man hi mawhphurh nak an neih hrimhrim ding asi ti ah a ruah. Cu caah UK ah Myanmar Accountability Project timi bu cu UN lei experts pawl, International law lei expert pawl le ICC ah Yugoslavia ram uk tu hlun pawl bia a rak ceih tu UN Biaceih bawi ti bantuk pawl he Min Aung Hlaing le SAC ralhrang pawl zei tin dah taza kan cuai khawh hna lai timi lam an kawl.\nKan hnu zarh ah khan taza cuainak ca cu an vun thok. Chinmi nih kan tem tuar mi zong hi cu taza cuai nak ah cun telh chih ve hrimhrim a hau tiah kan ruah caah zei tin dah hma ka lak lai I rian kan ttuan tti lai ti kha kan iceih mi cu asi.\n1988 in ai thok mi kawl ralhrang hna an sualnak laril kha kan vun zelh lengmang tik ah a tom a chah in a lian ngaingai. Tutan i MAH le SAC ralhrang hna an thil tuah hi a hliah vun kawl ah cun 1988 lio he khan laril bantuk in ai tlai mi asi.\nInternational Investigative Mechanism for Myanmar IIMM tiah theih mi UN nih a dirh mi Kawl ralhrang pawl an sual nak a ngiathlai tu hna nih an kan chimh nak ah an sualnak hi taza cuai I biaceih phu an si ko tiah ruah mi case lawng te 29,000 case thong kul le thong kua tiang kan data chung ah a um cang tiah an ti. Hi vialte sualnak an tuah ko bu le ram mipi nih hacang rial in kan tuar lengmang mi hi, za remruam cang seh ti cu a ho poh nih kan saduhthah asi theu lai Salai Bawi Mang Liang.\nHngakchia Kum 5 Cu Ralzam Diarhmun In Ramlak Ah A Um Caah Khuasik A Celh Tilo I A Holh Kho Tilo\nAung San Suu Kyi Caah Thawngpang Thatuk A Chuak Cang


UNHCR Thawngthanh: Refugee a Harsami cu Tangka Bawmhnak Rak Sokpiak Hna Uh | THE CHIN EXPRESS\nUpdated on November 27, 2020 8:41 pm\nUNHCR Malaysia nih nizaan ah ralzaam bu upa pawl ca a kuat hna.\nUpatmi Bu Hruaitu Hna,\nJuly 21, 2020 in October 20, 2020 tiangah, bu hruaitu hna nih nan member chungin a harsami pawl tangka bawmhnak nan sokpiakmi hna hi minung 599 an si cang.\nTu kum tangka bawmhnak cu October 26 tiang lawng sok khawh asi tiah thawng kan in thanh hna. Bawmhnak nan sokmi cu TzuChi nih a zoh lai i bia a khiahte lai.\nOctober 26 hnu ah nan sokmi paoh cu hmai kum 2020 January tangka bawmhnak tuah tik lawngah zoh an si te lai.\nUNHCR nih a sokmi paoh kan bawm kho hna lai lo, i a harsa chiahru mi LAWNG usa kan pek hna lai.\nCun, hmai kum 2021 January pinlei tangka bawmhnak kong cu UNHCR nih tangka a ngeih/lo cungah aa hngat te lai.\nCucaah, tangka a harsa tukmi pawl cu an harsatnak tehte catlap pawl he October 26 hlan ah atanglei link ahhin tangka bawmhnak rak sok piak hna uh, ati.\nTheihternak: Mah tangka bawmhnak hi mah tein sok si loin bu/community upa nih community min in sok piak ding asi. Acunglei langhter bantukin mi zei paoh si loin tangka a harsa luakchuak i docawi dirhmun a phan ding lawng sokpiak ah a ṭha.


Burmese Python Tiah a Minthangmi British Nu Myanmar Boxing ah aa Thong ve Lai – THE CHIN JOURNAL\nBurmese Python Tiah a Minthangmi British Nu Myanmar Boxing ah aa Thong ve Lai\nApril 12, 2019 April 5, 2019 | The Chin Journal | Hakha, Chin State\nBurmese Python tiah a minthangmi Myanmar hritlai British nu ‘Nicola’ cu tu kum Myanmar Boxing ah aa thong ve lai.\nKum 25 minung ‘Nicola’ cu aluancia thla ah World Lethwei Championship he hnatlaknak minthut an tuah i tu kum chung ah a tlawmbik voi 1 cu aa thong ve lai tiah Myanmar Latt-kha-maung Media tuanvo ngeitu pakhat nih a chim.\nMyanmar Latt-kha-maung media lutlai Ko Aung Thu nih “Ram chung ah amah weight he aa level mi an um lo ruang ah ramdang mi pakhat he kan thonghter hna lai” tiah a chim.\nBurmese Python Nicola cu aa thuatnak kip ah Myanmar thantar aih buin a chuak tawn i teinak a hmu zungzal. Hringtu a nu hi Myanmar hrin a si ruang ah teinak ka hmuh zungzalmi a si tiah BBC interview ah Nicola nih a chim.\n“Myanmar thantar aih buin Ring cung ka chuahmi hi chungkhar ciiruang ruang ah a si. Ka nu hi Myanmar hrin a si i ka pu le ka pi zong Myanmar an si. Keimah zong nih Motherland Myanmar hi ka thangthat. Cun, ka min hi ‘Burmese Python’ tiin ka ni-piah nih a ka sak. England ah ka chuak, cucaah British mi ka si. Asinain, ka ciiruang taktak cu Myanmar a si, Myanmar ciikor tiah kaa ti. Myanmar holh belte ka thiam lo” tiah Nicola nih a chim.\nNicola cu Em Legend ah ahmasabik aa rak thong i voi 20 hrawng aa thong cangmi Tuluk nu a rak tei bal. SFS VI nu 4 final puai zong ah WKO British Champion a hmu.


Poi Tuk E Hngakchia Kum 10 Minung Rul Cuk Nak In A Nunnak A Liam – HRINGDILDEL LAIRAM\nPoi Tuk E Hngakchia Kum 10 Minung Rul Cuk Nak In A Nunnak A Liam\nMizoram, Saipum khua, Hmarveng i a um mo hngakchia kum 10 minung te lawng a si rih mi Zonunfela cu congor rul nih a cuk nak ah a nunnak a liam tiah thawng kan theih. Tuirial ah a pa le a upa kum 14 mi he nga kawl ding ah an va riak ti a si.\nSeptember 29, 2021 zanlei muih hnu nazi 5:30PM hrawngah vokkuang lawng (Lawngleng) in tidin ding valak ding ah an kal hna. Cuti an kal lio ah cun, congor rul nih a va fuh thluahmah hna a va dawi hna. Congor rul cu an hrial nain rul nih cun a zulh thotho hna.\nCuti cun an lawng chungah rul nih cun a va luhhnawh hna i hngakchia kum 10 mi Zonunfela i a ke ah cun a cuk. A cuk khawh bak cun a thawchuah lei a harsa colh i an buai tuk hringhran. An riah nak thlam an va phanh hnu ah cun vawithum hrawng a luak a luak chih len.\nTuirial NEEPCO siizung ah a rianran nak in an tlikpi colh i tur kham nak si (Anti-Venom) an chunh colh nain zeihmanh santleih nak a nei ti loh. An chanhchuah kho ti loh. A ruak cu tuchun September 30, 2021 Chun nazi 12:00 ah Saipum ah an vui lai. (Source: Mizo Special News, Saipum Br.YMA)\n← Vawlei Hi A Dong Deng Cang Ko Rua Tunai Bak I Thil A Cang Mi, Philippines Ram Ah Tihnung Tuk Mi Thil A Phan Rak Zoh Cio Uh (+video)\nGangaw Le Pale Ah Ralkap Mawtaw Bomb An Puah Hnawh Hna I Ralhrang Cei Lak An Thi An Ruak Fim Ah An Buai Cang →


Mirum le Sifak Milu Thleidannak (a peh) | Radio Veritas Asia\nMirum le Sifak Milu Thleidannak (a peh)\nA rummi ram hna cu tangka cawihnak in sifakmi ram hna cungah nawlngeih in, tlaihkhip khawh an i zuam. Asinain pawngkam thurhnawmhnak leiba he pehtlaih in cuticun a silo. A rummi ram hna cu an ram rum chinchin awk caah vawlei chungchuak thilri hna le thingkung saram phun a karhmi a tthangcho liomi ram hna i tuchan mi hna an hmailei caan kha an fahter i, annih ca lawngah a miak an lak. Vawlei thlanglei i sifak mi ram hna ahcun vawlei chungchuak thilri a tam i kokek pawngkam thurhnawmhnak in a thiang. Asinain vawlei chungchuak thilri hna ngeihnak, abiapi in mi nih hmanmi thilri hna hmuhkhawhnak kha ningcang le sipuazi le ngeihnak phungphai hna nih a khap.\nA tthangcho mi ram hna cu hmuhtthan khawh ti lomi thazaang hmannak kha fianghlang tein zorternak, sifakmi ram hna caah mah le mah tein tlangtlak khawh dingmi tthanchonak le phungphai hna ser dingin bawmhchanhnak hna kha tuahpiaknak in leiba hna kha chamtthan awk an si. Sifakmi ram hna ahcun pawngkam thurhnawmhnak zorter dingah a dotdot in rianttuan hnga dingmi ningcang fimnak hna an thiamlonak, a dihheu mi phaisa an tikhawh lonak hna ruangah phungphai nincang hna serchuah in rianttuan awk an sikho hna lo.\nKhuacaan aa thlennak caah ttuanvo ngeitu a dotdot tthenpiak le rikhiahpiak an herhnak kong pehzulh in ralrin a hau. Thlitu a thurhnawmhnak le khuacaan aa thlennak hna kong ton in khuakhannak ah mirum hna le nawlngeitu hna lei tthathnemnak lawng kha papek in an ceihkhan mi kan hmuh caah, sifakmi hna, thazaang a dermi hna le khonden fawimi hna i herhhau mi kha tthaten zohpiak a herhnak kong cu America ram in Catholic Bishop pawl nih ruahnak an rak chuahpi. Minung vialte hi pakhatte lawng a simi innchungkhar chungtel kan sinak kong theihfiannak kha thazaang chappiak an herh.\nVawleicung nih a tonlio mi harnak piahtana hna caah keimah he pehtlaihnak zeihmanh a umlo tiah zeitin hmanh in chimkhawh awk a silo. Kannih kan i thuhkhawhnak hmun a simi zatlang nunphung he pehtlaimi, ramkhel lei he pehtlaimi, thlakrawh hauhruang hna le karlak i dornak riahbuk zong an umlo.


Rev. Dr. Thlaawr Bawihrin; Mizoram cozah le mipi sinah lawmhnak: – The Cherry Par\nRev. Dr. Thlaawr Bawihrin; Mizoram cozah le mipi sinah lawmhnak:\nMizoram cozah le mipi sinah lawmhnak:\nRalhrang ruangah Mizoram ah a zammi kan unau hna a zohkhenhtu le him tein a chiatu Mizoram cozah sinah lawmhnak a thar in CBCUSA min in chim than ka duh. LADC le MADC ram ah a ummi hna zong anmah le district cio in an zohkhenh ning hna, LADC CEM V Zirsanga, MADC CEM N Zakhai le an tuanti hawi cungah lawmhnak chim ka duh ko.\nTheihtop chuah in an zohkhenh hna, umnak inn an sak piak hna, ti le mei an tuah piak hna, a herhmi poah CYMA le CYLA, MTP he rian an tuanti. Upatnak ka pek hna. Kan unau an si, kan eimi an ei ve lai, kan umnak ah an um ve lai, tiah unau chuahkhat thinglung an ngeihnak kan theih tikah lung a hmui hringhran ko.\nHnahthial District nawlngeitu upa hna he kan i ton tikah a tlizammi hna cungah zawnruahnak an ngeih ning, district upa hruainak in inn an sak piak hna, nunnak caah a herhmi an bawmh hna. Bawipa nih Mizoram cozah le mizapi thluachuah pe chin hna seh.\nBiahalmi lehnak: India ah a ummi ralzam hna ram thumnak kalnak caah an ra, tiah biahalnak a um ngai. Ram thumnak kalnak tuaktan dingah kan ra lo. India ah a um ciami UNHRC card aa tlai cangmi hna caah ram thum nak ram ah kal khawhnak caah a rami kan si lo.\nCBCUSA nih cun Mizoram ah a tlizammi kan miphun hna, kan ram ah kir than in IDP camp ah um hi thazang pekmi asi. Kan ram zamtak loin ramchungah himnak khuar in IDP a zohkhenhtu NGO hna he riantuanti hi thlacamnak asi. Bawipa nih Chinram le Chin miphun himnak pe hram seh. Bawipa cu kan himnak le kan teinak asi.\nMizoram cozah le mizapi sinah lawmhnak; Kawlram buai ruangah Mizoram ah a tlizammi hna a lam kip in a rak bawmhtu Mizoram Chief Minister le Mizoram mizapi sinah lawmhnak chim le ralzam hna thlacam piak dingah Chin miphun aiawh in CBCUSA nih Mizoram ah a kan thlah. November 28 ni ah upat tihzahmi Pu Zoramthanga he tonnak kan ngei.\nKawlram kong chim thiam asi lo caah, ralzam le, Chinram IDP caah nan thinlung, nan inn le nan vawlei nan kan on piak, kannih cu duh thim ruangah unau siloin, thisakhat, holh le nunphung khat kan si, A then thiam ding kan si lo caah kan intuarnak in piak ve dingah le India nih a foreign policy hi review a tuah khawh nak lam kawl piak dingah nan sin kan rat nak asi, ti hi CBCUSA nih kan chim.\nA kan lehmi cu unau chuahkhat kan si caah ramri nih a kan then kho lo, nan harnak le nan tonmi vialte Mizoram mipui dihlak nih kan tuar ve, ka ti khawh tawk in bawmhnak lam ka kawl lai, Central Cozah sinah bawmhnak ka hal nain a tu tiang thawng kan theih rih lo.\nA poi lo, central budget kan hmuh rih lo zongah Mizoram budget in bawmhnak lam ka kawl thiamthiam lai, hmaikum ahcun ei le din, sii le ai zong Chin IDP caah kaa zuam lai, India cozah zong Burma kongah a foreign policy review tuah dingah ka nor lai, USA ram in kan sinah lawmhnak chim ah nan rat cu kaa lawm tuk ve. Bawipa nih a kan umpi lai, tiin kan i then. Pu Zoramthanga dam law, na nun khua sau ko seh. Mizoram minung dihlak upatnak kan in pek hna. Credit: Rev. Dr. Thlaawr Bawihrin\n← Pu No Than Kap: Kan Doh Ngamnak Chan Hi\nLu Loin Kan I Phumh Ni, Chin holh in cun kan thih ni kan ti lo! →


Uitlak tuanbia nih a kan cawnpiakmi – Hakha Cherry\nUitlak tuanbia nih a kan cawnpiakmi\nUitlak cu tisa chungah peih law chikhatte ah an per taak colh lai. Asinain tikik chungah peih hmasa law an per taak lai lo. Tikik cu mei na pek tikah duhsahtein a hun lum lai i uitlak cu tisa chung ahcun aa nuam lai i a donghnak ahcun tisa nih a thah lai. Ka per lai tiah aa timh tik ahcun chuah khawhnak thazaang a ngei ti lo.\nHi tuanbia nih a kan cawnpiakmi cu duhsahtein a kan hrawktu kan taksa, thinlung le thlarau thil cu abiapi ah kan chiah lomi hi asi. Cucu Satan nih tukforhnak ṭhabik ah a hman tawnmi hriamnaam asi.\nZu, Kuak, Drugs, Porn le Games, Social Medias: (Facebook, Instagram, Tik-tok le News), vawlei thil le taksa inuamhnak tibantuk pawl nih duhsahtein na caan, na taksa, na ruahnak, na thinlung le na nunnak an hrawh cuahmah lai.\nCu thil hna nih an lem/suai hnucun tei khawh le chuah khawh naa harh tuk cang lai.\nNaa nuamhnak, naa lawmhnak, na hnangamnak, na huammi, na tlaihchanmi le caan na pek bikmi hi Pathian thangṭhat, Bawipa rianṭuan, Bible ca rel, thlacam, Jesuh Khrih sunparnak pek le Thiang Thlarau he ihawikomhnak asilo ahcun na caah rawhnak le thihnak lawngte an si.\nAtu na nunnak ah zeinihdah nuamtein thihnak lam lei ah an kalpi cuahmah? Khakha na caah ṭihnungtukmi na ral asi. Jesuh Khrih sawm law Pathian bia in tei khawh izuam!\nThil ṭhalo duhnak nihcun sualnak kha a pawi i a hrin; cun sualnak cu a ṭhang i patling asi tikah thihnak kha a hrin (James 1:15). Credit- James Vanneilian\nBawipa i bochan ti asullam cu Amah Pathian sin lawnglawngah kan i ruahchannak chiah le minung sin in siloin Pathian sin lawnglawngin bawmhnak le thluachuahnak i ruahchan le bawh te khi asi ko (Psalm. 121:1-8). Zeizong kip ah Bawipa aa bochanmi cu harsatnak le tihnak nih a hnin kho bal hna lo; zeicahtiah, Zion Tlang a feh bantukin Krih Jesuh chungah an hram kha fek tein an thlak cang (Heb. 12:2; Psalm.125:1-2). God bless you today.By Robert Thawng Zam\nKa lung aa lawm\nMizo pasal ṭha Rev. Chanchinmawia(ရဲရင့်သော မီဇိုး သိက္ခာတော်ရ ဆရာတော်)(Burmese version in the comment box)


Thaal Dohthlennak” hi CRPH, NUG, NUCC le EAO hna nih hruai mi a si lo, G-Z le CDM a tuah mi hna nih a kan hruai mi a si. – Hakha Cherry\nThaal Dohthlennak” hi CRPH, NUG, NUCC le EAO hna nih hruai mi a si lo, G-Z le CDM a tuah mi hna nih a kan hruai mi a si.\n“Thaal Dohthlennak” hi CRPH, NUG, NUCC le EAO hna nih hruai mi a si lo, G-Z le CDM a tuah mi hna nih a kan hruai mi a si.\nHi dohthlennak hi rianrang taktak in aa thlen ca ah mizapi nih PDF ca ah siseh kanmah cio ca ah siseh, a herh mi thilri, tirawl le sii-ai tiang in kan i rin deuh a hau, tiah NUG Fimcawnnak le Ngandamnak Minister Dr. Zaw Wai Soe nih a facebook cahmai ah a tial.The Hakha Times\nPresident hlun Donald Trump cu 2024 thimnak ah icuh than ding in timhlamhnak a ngeih caah hmaizarh chungah hin election ah a biapit nak hmun, crucial battleground states pa 4 ah khual a tlang lai i, biachimnak a ngei lai ti a si.\nA tlawmnak ding state hna cu: Florida, Ohio, Georgia le North Carolina a si lai. Democrats pawl cu atu tein an thinphan caah Donald Trump election icuh khawh lonak ding lam lawngte an kawl, sualnak a phunphun an puh i taza an cuai lio a si.\nSAC ralhrang pawl nih Aung San Suu Kyi sualnak aphunphun in an kawlmi a lo pah thulh. Tulio kan pu Biden cu a derhdorh tuk an ti i, Russia, China, North Korea, Muslim ralhrang Hamas tepawl nih zei ah an rel lo. An duhning paoh in an cawlcang salam hna. President Trump lio ahcun mah hna pawl hi acawl an cawl ngam lo.\nPress Conference tuah i thawnglatu hna biahal hi a tih bikmi pakhat a si an ti. Press conference zong zarh chiar tuah dingmi a tuah duh lo. Biden chan ahcun thil man le Gas, datsi man cu van a tong ti ding a si. Atu ning in cun kum 4 chungah US nih kan ngeihmi phaisa vialte a hman dih te men lai. Refugees kum khat ah 125000 tiang ka laak lai a timi zong a let diam i, kum khat ah 62500 lawng ka laak lai a ti than.Credit-Salai Lairamthang\nKawlram mipi lungfim deuh cu an lau rawh ti si,Suh Kyi nih CRPH le NUG an dirmi ah kai lawmtuk ne tiah kakhat te hmanh a chim lo\nHlanchan tein ngeih mi Pupa Ro Lai Meithal chuh cu ka ngaithiam kho lai lo: Laipa


Hongkong buainak ruangh mi 72 hliam hma an tuar – Chin 7 News\nHongkong buainak ruangh mi 72 hliam hma an tuar\nHongkong cozah nih phunglam thar Draft aser cuahmah mi cu, cawn nithum ni ah khan ruahpi sur lak ah hongkong mipi nih duhlonak an langhter. Duhlonak tuahtu mipi le palek karlak ah buaibai nak achuak i president Donald trump nih hi buainak ah ai tel ve mi mipi pawl cu mah le mah i kilven nak discipline um dingin asawm hna.\nMipi pawl buainak hi a linsat ngaingai i,palek pawlnih mipi cu then an timh hna nak ah mithli tlak nak bomb le rubber i tuahmi maithal kuan an hman ruangah mi 72 nih hliamhma an tuar ti asi. An buainak a zualtuk caah an phunglam sar thar mi kong ceihmai nak metting kha anngol chung i, phunglam thar hi avoi hnih nak zoh than si te seh tiah an ceih than.\nHi phunglam thar nih hin hongkong cozah zalon nak achuh asi tiah mipi nih cun an ruah. America president Donald trump nih cun Minung ting 10 renglo nih duhlonak an tuahcu ahmuh tikah cuhlan duhlonak atuah mi lakah atam bik ansi tiah achim. duhlonak antuah nak aruang cu atheih pi ko hna.\nHongkong le tuluk cozah nih hi mipi lungtlin lo nak hi tha tein caih than le pakhat le pakhat caah atha bik in tawlrel khawh mi asi ko tiah a ruah nak cu a chim ve. Hi buainak adaih khawh nak dingah, mithat le nu tleihhrem tibantuk sual ngak ngan pi atuah mi pawl cu tuluk cozah sinah kuat i an phutawk hrem nak cu tuar ve ding in bill an pek.\nhongkong cozah phunglam ser tu (honghong legislative Council) nih cun hi bill an put mi hi atha ko tiin pass hrimhrim a timh cucu mipi nih anduhlo i duhlo nak anlangh tar hi asi.Duhlonak a langh tar tu mipi hi ting 10 leng an si. pu trump nih duhlonak alangh ter mi ka hmuh mi lak ah atam bik an si lai tiah achim.ref:FCLD\nKawlram nu pawl Tuluk pa sin ah ting 40-80 in zuar an tong\nBadminton tuk thiam minthang taktak Lee Chong Wei cu Cancer zawtnak ruangah aidin cang lai


Kachin Baptist Convention (KBC) Hruaitu Le Ralhrang Bu Tonnak An Ngeihmi Kong Ah KIO Nih An Dir Hmun An Langhter – Chintanbo\nKachin Baptist Convention (KBC) Hruaitu Le Ralhrang Bu Tonnak An Ngeihmi Kong Ah KIO Nih An Dir Hmun An Langhter\nNovember 2, 2021 admin MYANMAR NEWS 0\nKachin ram I phu Ngan Pa 2 Naypyidaw ah kal in Ralhrang he remdaihnak in biaruah nak va ngeih ding ah an kal hna. Hi kong ah KIA, KIO nih cun kan dir hmun kan thlen hlei lai lo. Nai tan i Thantlang ah ralhrang hna va kal in Inn 160 leng an va khangh mi kong ah KIO nih an dohkalh nak ca thanh kan chuah. Aluan cia October 29 lio I chin ram chaklei I ralhrang hna nih khangh mi ah khan ramdang lei mibawm tub u Save the children zung le Khrihfa Biakin pa 2 zong aa tel.\nCu bantuk thiamthiam in Chaklei hriamtlai Alliance Bu thumkom AA, TNLA le MNDAA hna zong nih Thantlang Inkang kong ah Chin kan U Nau hna he kan dir ttu tiah cathanh an chuah ve. Cun KNU hna zong nih Chin mipi kan dirt ti tiah Octiber 30 ah khan an langhter ve. Tu zingah khan ralhrang lei in remdaih nak lam akawl cuahmah tu General Col., Yapyih hruai mi (NSPNS) le Kachin Baptist convention (KBC) Kachin remdaih nak bu aiawh tu (PCG) cu Naypyidaw ah tonnak an ngei. Hi tonak ah hin zeikong dah an ceih timi cu fiang in theih asi rih lo tiah PCG chungtel asi ve mi U San Aung nih cun Myanmar now ah achim. PCG Bu hi remdaihnak aum khawh hnga biatak tein acawlcang mi an si I NDL cozah chan liah khan Tlangcung hriamtlai phun kom cheukhat le ralhrang karlak ah daihnak tuah ding in arak bawm chan tu bu an si.\nCol., Naw Bu nih achim ning ah cun atu zing I ton nak an ngei mi cu ralzam hna kong asi kho tiah ati. Adang kong an I ceih ding tu cu ka thei lo tiah ati ve. Cun atu zongah hin KIA hna nih cun Kachin ram chung lawng si lo in ramri le Sagaing ramthen hmun cheukhat hna ah cun Mipi rungveng tu bu cheukhat he I bawm I ralhrang an doh cuahmah ve. Cun ralhrang doh timh in hriamtlaih aa timh mi tampi zong KIA nih zohkhenh mi ram ah raltuk cawnnak an pek hna tiah theih asi. Atu bantuk in ralhrang hna ni hriamnam in rampi uk an timh asi ah cun zeitik hmanh ah daihnak le adik mi democracy cu a chuah khawh ding asi lo caah ralhrang hna tuahser nak hi ngawlding in ca thanh kan chuah nak hi asi tiah Col., Naw Bu nih cun achim.\nCun Kachin ram I phu Ngan Pa 2 Naypyidaw ah kal in Ralhrang he remdaihnak in biaruah nak an va ngeih zongah KIA nih cun hi ruangah hin kan ramkhel ning lampi cu aathleng hlei lai loh tiah an ti. KIO cu mipi he lungkhat in atang tti mi phu kan si. Remkhel kongah policy pakhat khat thlen ding aum asi ah cun mipi sinah ruahnak hal ta hnu lawng ah a tuah ding mi phu(Bu) kan si tiah Col., NawlBu nih cun achim chap\nRakhine Mino hna Nih Chinram Ca I Anthil Tuah Mi Cu Atha Kho Tuk Rakhai ramkulh, Sittwei khaupi ah Chinram I Thantlang Inn kang caah tiin Rakhine mino hna hruainak in October 31 ah khan bawmhhal nak tangka an khawlh hna tiah theih asi. Hi hnu zongah Sittwei khuaipi Merket piah bawmhhal nak ngeih than dingin timhtuah nak an ngei tiah theih asi.\nKhuami pakhat nih cun, atu bantuk in tlangcung mi hna nih harnak kan ton can I I bawmchanh cio hi thiltha tuk asi, kanmah zong har fak tuk kan rak ton lioah thiltha tampi an rak tuah ve tiah achim. MahPaw Lawng Aaruat Mi Pawl Ralrin Peknak, Cun Ralhrang Nih CDF Pawl Ralrin Anpek Ve Hna. Tu lio kan boruah ah tender rian a ttuan mi le tender rian tender rian a thar in a sok mi contractors pawl kan lungthli tein kan in ngiat ko hna, a theih zong kan in theih ko hna. Tu ka si tiah a ti mi Maheh ko hi lo hlah u! Na miphun hawi hna nih an nunnak thaap in ram le miphun an kilven. Ram le miphun caah rian an ttuan cuahmah lio ah nan nih nih ralhraang sin ah chawva ngeihchiah kawl in nanmah miatnak ca ah maw rian nan ttuan len rih ko lai. Hakkauh duhfahnak nih minung nunnak a liam ter ti hi philh hlah u! A kan zoh sawh ko lai ti zong i ruat hlah u, Kan in zoh sawh hna lo hih.\nThawng Than Bak Si Kawlram Ralkap Pakhat Nih Mipi Lei Ttang Ding In CDF sin ah a Fonh\nNovember Ni 1 In Ralhrang Kuttang Ah Sianginn On Nak An Tuah Mi Hmunhma Cheukhat Ah Hmuhkhawh Mi Pawl


US le South Korea company nih chanthar internet 5G tuah hmasa an i cuh | The Chin Express\nUS le South Korea company nih chanthar internet 5G tuah hmasa an i cuh\nAtu lio kan hmanmi wireless internet 4G LTE nakin let 20 a rang deuhmi 5G internet cu ram tampi ahcun a min lawng kan theih rih nain South Korea le US ram khuapi cheukhat ahcun an hman taktak cang.\nAtu an buaimi cu; US companies le South Korea companies pawl nih “kanmah hi vawlei cungah 5G internet a tuah hmasa bik kan si” ti an i cuh.\nApril 3 ahkhan South Korea companies pawl nih an khualipi Seoul ah 5G internet hunnak (onnak) an tuah i “US le China hmanh nih an tuah khawh rih lomi kan tuah khawh cang, vawlei cungah a tuah kho hmasa bik kan si” an ti.\nMah kong cu Reuters media nih “South Korea nih 5G internet a tuah khawh hmasa bik” tiin a ttial cangka in US companies Verizon le AT&T an thin hun tuk ning hi zaagfak lei an si.\n5G wireless internet cu zeidah si? Atang video ah zoh khawh si.\nAT&T nih “US khuapi 12 ah 5G kan tuah cang lai tiin December 18 ah thawng kan thanh cang caah kanmah hi vawlei cungah 5G internet a tuah kho hmasa bik kan si” tiah South Korea le Media an chalh hna.\nNain, AT&T 5G internet cu 5G a ngahmi phone ah hman khawh a si rih lo. Hotspot a hmangmi computer lawngah hman khawh a si rih.\nVerizon nih, “5G internet a tuah kho hmasa bik cu kanmah kan si” a ti ve.\nReuters nih South Korea 5G thawngpang a ttial cangka in Verizon nih, “5G cu kanmah nih kan tuah tuk cang si, Chicago le Minneapolis khua ahcun a chuak thar Motorola phone ah hman khawh a si lai hi nan thei lo maw” a ti colh.\nCucaah, “South Korea nih 5G internet a tuah hman khawh hmasa bik” tiin thawngpang a ttialtu Reuters media meeting an tuah colh ve.\n“South Korea nih 5G internet a tuah khawh hmasa bik kan timi hi a dik bikmi si ko, kan ttialmi thawngpang a palh lo,” tiah Reuters media aiawh biachimtu nu nih a chim.\nZei ruang dah 5G tuah khawh hmasa an i cuh?\n5G wireless internet cu atu lio 4G LTE nakin let 20 leng a ran deuh caah nihin technology nih a tuah khawh lomi;\namah tein aa mongmi cars (software le internet nih a mongh lai, minung nih mongh a hau ti lai lo)\nTraffic jam a zor lai\nKhuapi mei, ti, sehzung, tbk. vialte hi a langtlang (remotely) in control khawh dih a si lai\nDoctors pawl nih a langtlang in (live video in) mizaw an thlop khawh lai (atu lio internet cu a nuarh tuk ruangah khua dang in live an thlahmi video khi minute 1 a rauh hnu lawngah kan hmuh khawh, 5G internet hman ahcun acaan te ah hmuh khawh a si lai)\nInn/lam saknak ttheng le seh pawl zong a langtlang in, inn chung airconditioning tangah ah rem huar in tthut buin mongh le control khawh dih an si lai\nVirtual Reality (VR) le Augmented Reality (AR) an ttha chinchin lai i company rianttuannak caah hman khawh a si lai\nAdang tamtuk um rih\nCucaah, 5G internet nih tangka $ trillion tamtuk a luhter lai. A tuah kho hmasa bikmi le customer a ngei bikmi cu mit tthep kar ah van-tawng in an rum lai. A tuah kho hmasa bikmi si cun customer tam deuh leem khawhnak (marketing) ca zongah a ttha.\nMah ruangah 5G internet tuah khawh hmasa bik an i cuhnak a si.\nMah pinah, 5G internet cu vawlei cung ramkip nih tuah khawh hmasa bik an i zuam cuahmah lio si caah a tuah kho hmasa bikmi ram cu a ra laimi kum tampi chung upat le ttihzah an si lai. Mah ruang ah tangka billion tampi dih le luhlinh in tuah khawh le an ram min tthat ter an i zuam cio.\nSouth Korea cu atu lio vawlei cung ram vialte lakah internet a ran biknak ram a si.\nSouth Korea company Samsung nih cun 5G wireless internet a ngahmi phone ‘Samsung Galaxy S10 5G’ tiang a chuah cang. — Reuters, CNBC\nUpdated on July 25, 2021 3:46 am


Rev. Dr. Rualuk: Tial Lian Thang Cu Pathian Si Lo Caah A Palh Kho I Tutan Zongah A Palh Cikcek Ko – The Cherry Par\nRev. Dr. Rualuk: Tial Lian Thang Cu Pathian Si Lo Caah A Palh Kho I Tutan Zongah A Palh Cikcek Ko\nMay 15, 2021 Cherry News\nPATHIAN DAH TI LO MINUNG CU A PALH KHO\nȚial Lian Thang zong Pathian si loin minung a si caah a palh kho i tutan zongah a palh cikcek ko. Kawl ralkap nih țhatlonâk an tuahmi ka thei lo tiah a timi hi a lettalam in a chim sualmi a si. Kawl ralkap nih (kum 60 an kan uk chungah khan mipi caah) țhatnâk an tuahmi ka thei lo tiah ti seh law thil sining le a dik tak takmi a si.\nZeicatiah ‘Tlangcung cawnpiaknâk’ tiah theihhngalhmi le mirâng nih ‘Golden Rule’ tiah min an rak bunh i Lai holh ah\n‘Sui Phung’ tiah kan theihhngalh mi ah Jesuh nih :- ‘MI NIH KA CUNGAH TUAH HNA SEH TIAH NA DUHMI KHA MI CUNG ZONGAH VA TUAH VE’ tiah Mt 7:12 ah a rak timi hi kawl ralkap nih cun a lettalam in an hman i mi nih an cungah tuah hna seh tiah an duh hrim hrim lomi kha midang cungah an tuah lengmang i sualpalhnâk a ngei lomi mi tampi nunnâk an lâk hlei ah ngakchia nunnâk tiang in tam nawn an lâk cang.\nMi nupi le fa dawt an thah hna bangin an nupi le an fa dawt kha mi nih that ve hna seh law an duh hrim hrim lai lo.\nmi nih an cungah tuah hna seh tiah an duh lomi cu mi dang cung zongah tuah ve lo ding kha Jesuh cawnpiaknâk a si.\nCucaah ralkap uknâk nih mipi caah thilțha a chuahpi bal lo ti hi bia sawh sawh si loin a tatak in mithmuh kut tongh in kum 60 chungah mipi hmuhtonmi a si caah mipi caah țhatlonâk a simi cu nunnâk pek tiangin an dohmi hi a si.\nJesuh nih vailamtahnâk ah a sunglawimi a nunnâk tiang pe in a dohmi cu țhatlonâk or sualnâk nih a chuahpimi zungzal thihnâk kha hloh i minung nunnâk ah țhatnâk kha tharchuah in zungzal nunnâk kha pek an kan duh caah a si. Biadangin kan chim ah cun țhatlonâk kha lohter dingin nunnâk peng tiangin dawtnâk lungput he Jesih nih a rak doh tinâk a si.\nRalkap hi thi dih hna seh tiah thlacamtu bel an rak um sual ah cun thlacamtu hna kha Pathian si loin minung an si caah an palh kho ve ko.\nAn taksa si loin a țha lomi an lungput tu a thih i a țha mi lungput an ngeih khawh nâkhnga thlacam cu Baibal nih akan fialmi kan rian a si. Pathian dah ti lo minung cu a palh khawh bangin:-Țial Lian Thang zong a palh kho i\nRualuk zong a palh kho. Cucaah kan palhnâk hi kan i hngalh le cângkâ i remh u sih law i ngaithiam hna u sih. Credit: Rev. Dr. Rualuk\n← Rev. Dr. Rualuk: Kawl ralkap nih țhatlonâk an tuahmi ka thei lo tiah a timi hi a lettalam in a chim sualmi a si\nKIA Hriamtlai Phu Lei Ah Tihnung Motor Pawl A Phan Lai →


***Vakok.Lian***: Malay Thawngpang Le Dangdang\nMalay Thawngpang Le Dangdang\n1. Nihin 8/27/09 Brickfield police nih ramdang mi Malaysia ah illegal in aummi pawl tleih ding in ramlak buuksa pawl an luh hnawh hna i an buuk chung ah apuak kho mi bom, meithal, hriamnam dang dang an hmuh. Hi nih hin abuaiter khawh mi cu ramtang ah refugee hmuh duh ah buuksa pawl ( Abik in Chin refugee ) pawl caah tihnung asi.National Police chief nih ramtang buuk vialte hrawk dih uh,\nramtang ah illegal settlements um ti hlah seh ati ahcun RELA le police nih an nawr colh ding asi cang. Abik in Indon pawl hi Mlay ah mifir an tamcem. An ram hi ani neihtuk tik ah zan ah tilawng an vun i cit i an fir dih in Malacca rili khin an zam colh i nazi 4 ah Ondon an va phan colh kho.Zawnglak ngaukaang ' tiah mah tein buuksa cio ko mi hna kha Indon mifir pawl ruang ah buuk pohpoh hrawh asi viar ahcun Chin ralzaam hngak pawl caah apoi tuk ding asi.(Ref:: Lairampar group)\n2. Laimi pahnih le Rohingya pawl ( an dihlak ah minung 12 ) Thai ramri in athlitein Malay luh pi ruang ah Malaysia pa Sahaidi Salleh timi pa cu an tleih i Human Trafficking ( minung zuar ) in taza an cuai i kum 35 thongtla ding asi. CRC website ah English in news detail rel khawh asi. Mah Laimi 2 le Rohingya tucu NGO shelter ah an chiah hna..(Ref:: Lairampar group)\n3. Kawl ralkap nih atulio hi Karen tupung biatak in avun den hna i Thai ramri an umnak hram tiang a laak hnik cang hna ti asi. SPDC nih tutan Karen atuk mi hna cu thalak tein a laak khawh ti asi. 1994 Mana Palaw an tuk hnu khan Karen Tupung dirhmun hi cutluk in an fek deuih ti lo. Kawlram cu 1962 in ralkap nih akan uk peng i nihin tiang ah ramser i tim bak loin anmah ralkap an pawkhim ahcun an hna ngam mi nihin zapi cu akan thah hrim hrim ko. Lairam ah kan mahtein ka ni cawm ko lai ti hna usih law an duh fawn lai lo. Zei lungput khi dek an ngeih hnga..(Ref:: Lairampar group)\nPosted by L.VanBlian_blogpost.com at 3:32 PM


Hakha MCH pawng ah mino nih mifir pakhat an tlaih nain a zaam than – The Cherry Par\nHakha MCH pawng ah mino nih mifir pakhat an tlaih nain a zaam than\nChin Ramkulh Hakha khuachung Cherry lampial MCH pawng 2021 March 7 suimilaam 7:00PM tluk ah mino hna nih mifir pakhat an tlaih nain a zaam than tiah kan theih. Atu an tlaih mi pa hi a min ah Mizoram mi Puia ti a si i a nupi hi Laimi a si.\nAn tlaihnak kong he pehtlai in an tlaih lio ah aa telmi mino pakhat nih, “Kan tlaih hi suimilaam 7:00PM tluk ah a si. Kan tlaih ka in bia kan ruah hmasa, suimilaam 8:00PM tiang hrawng. Bia kan ruah dih hnu in motorcycle he ka kalpi. Kan kalpi lio ah motorcycle cung in a zuang i a zaam beh. Kan dawi nain kan tlai kho ti lo. Anih hi motorcycle fir hmang a si. Nan sang ah nan hmuh a si cun rak tlai cio uh,” tiah a chim. Nizaan 2021 March 6 zaan hnu zong ahkhan Hakha khuapi chung Pyidawthar sang ah mifir pakhat Mizopa an tlaih cang tiah kan theih.\nRelchap, Hakha University hmun chung ah ralkap nih umhmun an khuar; Chin Ramkulh, Hakha khuapi, Hakha University hmun chung ah 2021 March 7 zaanlei suimilaam 2:00 hnu in ralkap nih umhmun an khuar cang tiah theih a si. Hakha University ah ralkap nih umhmun an khuar mi kong he pehtlai in University chung riantuan pakhat nih, “Kei cu zeihmanh ka thei lo. Sianginn uk pa he an i chawnbia i a si lai. Cun, atu an rat i umhmun an khuar zong hi atu cu mei kangh ti bantuk pawl a um lengmang tik ah security ca ah an rat mi a si lai,” tiah a chim.\n← Hakha University hmun chung ah ralkap nih umhmun an khuar\nRam leng um pawl a ngamh mi chuak u →


Lai/Chin Media nih kan hrial deuhding – TCN\nLai/Chin Media nih kan hrial deuhding\nHome / HOME / Lai/Chin Media nih kan hrial deuhding\nApril 6, 2019 Today0 commentsHOME\nLai Media thawngzamh nih kan hrialdeuh ah a ttha ko rua tiah ka ruahmi cu ; tutan i FB cahmai a hun khahter ngaimi zumhning (Trinity vs Oneness) kong hi a si.\nMedia(Lai Website ngeitu poh nih) UPC an si ah Baptist an si ah , cattialtu hi zei bantuk minung dah a si” timi a muru hngalh hleng loin an ttialmi poh mipi sin kan phakter tikah cu nih cun mipi vaivuanhnak, mipi lung i hmuhkhawhlonak, mipi buaiternak, mipi i remlonak tibantuk a chuahpi ngaingai.\nThawngzamh nih a rian cu a chia he a ttha he mipi sin phozar cu a si ko e, asinain, Laimi media lei ah kan hun thawh hi nizan te ceo in a si, ti usihlaw kan palhtuk lai lo dah. Cucaah chim duhmi cu mipi lung a fahtertu, mipi buaitertu hi cu kan hrial deuh rih ah a ttha ko tiah keimah pumpak ka hmuhning cu a si.\nBiachap:: Bia i el tik, debate i tuah tikah civilized bia i el phun le uncivilized bia i el tiin a um taktak ko. Asinain ” bia i elding ah kan i ready hih, na ngamh maw?, na ngamh tawk ka ngamh”, tibantuk bia chim cu a hnakchia ngaimi lungput a keng tiin mipi nih hmuh a fawite.\nCu pinah mah le mah kan santlaih lonak mipi sin i phozar a si ti zong ruah khawh a si, zumhnak lei ah a pical ngaingai mi nih cu bantukin bia an chim in an zai bal lo, timi cu mikip nih theih le hngalh a si ko.\nPakhat le pakhat zumhning i hmuh thiam lo, lungsia a herh ahcun magazine , journal, tibantuk le documentary capar bantuk hna in ttial hna sehlaw cu nih cun mipi thinlung ah hmun a khuar deuh ngai hnga.\nSocial Media luklak (Facebook) ti luklak in kan au -khuan mi hi cu a si deuh rua lo tiah ka ruah!\nMedia poh nihcun hibantuk mipi sin phakter hi a ttha tiah cattialtu nihcun ka ruat lem lo, tthatnak, nak in i entainak tu a chuahter deuh ko rua tiah ka ruah,\nRef: Jeim Van Thawng Ceu Vakok Daily News\n← Hakha Hi Khualipi Sinak In Thial A Hau Te Men Lai By Salai KB Thawng Thihnak Darkhing: Electric A Rawk mi A Sersiam lio Ah Ruah Lopi In Mei A Rat Caah, Electric Nih A Laih I A Nunnak A Liam →\nBreakking News: Thantlang Pengah Ngakchia Chuakka An Hlonh Ti A Si\nMizoram Ah Chinpa A Naa 15 Thih Ruangah A Mah Zong Hri In Ai Awk That\nThit-umnak Tuah Lai Thi I Chek Bak Ding A Si\nHakha Ah CNLD Nih Mipi He Tonbiaruahnak An Tuah\nTangka Tampi A Ngeimi I A Rummi Nakin Thinlung A Rummi Ka Hngar Hna – Aye Myat Thu\nNihin Malaysia Hmunkip Ah Tlaihkhihnak An Tuah\nLeikuang Chungah Nuva Hna Thah An Tong\nChinpa Pakhat Nih Mizo Nu Thah A Timh I An Buai Ko\nMalaysia Hruaitu Upa Zeimaw Dinfello Ruangah Chin Miphun Kan Min Chia – Zasang Cinzah\nRohinya Ralzam An Kir Duh Hoi Loh\nArchives Select Month August 2019 July 2019 May 2019 April 2019 January 2019 December 2018 November 2018 October 2018 September 2018 August 2018 July 2018 June 2018 May 2018 April 2018 March 2018


UNHCR Nih Chin Mi Poh Phone SMS In Ca An kuat Dih Hna - channelnews.us\nUNHCR Nih Chin Mi Poh Phone SMS In Ca An kuat Dih Hna\nMalaysia UNHCR nih Chin mi poh cu an phone ah SMS in ca akuat dih hna link te in a kuat chih hna, kawlca in a tial caah zapi nih kan theih khawh lo sual tiah kan ti khawh tawk in kan let, tutan ca a kuat mi hna hi a hlan i thawngpang kan rak theih cang mi kha si ko.\nChin ram cu aluancia kum caan zeimaw zat chung ah ramkhel kong, zatlang nunak kong, humhimnak kongkau lei pehtlai in hlathlainak kan tuah tik ah thachonnak lei thlennak lei a panh cuahmah, hi dainak le thachonnak hi hmailei zong ah pehzulh in caan zau pi hitihin akal cang ko lai tiah fiangte in kan hmuh khawh hnu ah fekte in biakhihnak kan tuah ve.\nMyanmar ram chung Hmundang kadang ahcun himnak le daihnak um rih hlah hmanh seh law,Chin ram cu dainak aum ko caah ralzam pakhat cio cung ah zeihmanh tih awk le runven awk a ahau ti lo mi dirhmun ah nan um cang, cu caah Chin ralzam cu Myanmar ram ahhin him te in nan um kho lai tiah UNHCR nih kan zumh caah runvennak nan hau lo .\nCu caah Chin ralzam caah runvennak dihter ding cu 2018 August thla in thok asi cang lai, UNHCR nih thim ding pahnih pek kan silai cu hna cu atanglei ah kan hun langhter. Card renew na tuah tik hitihin an i hal te lai caah pahnihnak hi chin mi kan caah cun a tha deuh te lai.\nRSD interview tuah na duh maw tiah hal nan si lai, RSD biahalnak timi cu ralzam ah cohlan awk a tlak maw tlak lo timi kherhhlainak asi. Cu caah ralzam ka sinak tuanbia hi RSD interview ah ka hal ko uh tiah na ti hna ahcun thla 2 chung ah cu biahalnak cu lim khawh a izuam lai. Na sungh sual ahcun UNHCR minung na si ti lai lo. zeihmanh an i tlangtlak ti lai lo. RSD biahalnak hi 2013 zunglut pawl minung 6000 leng an tuah cang hna i a awng mi an um lo ti awk asi cu caah RSD biahalnak cu na phit hlan i a result cu na fiang pah cia ko lai tiah ka zumh.\nRSD phit na duh lo i (punghmaan) a sining kel te in kal na duh ko ahcun 2019, December thla tiang card/catlap an i pek lai, 2019 december thla dih hnu in cun Chin mi kan dihlak in UNHCR minung kan si ti lai lo tinak khi asi, zei kan ton zong a kan tlangtlak ti lai lo.\nRelated Topics:Chin, Malaysia\nNufa Hna Nih UNHCR Ah Laitlang Tlunding In Bawmh Ah Hal Hna Nain An Card An Rak Chuh Hna\nChin Ram Khuapi Milu Zeizat Dah An Um Inn Zeizat Dah A Um ?


A Sunglawi Tuk Ai E : Chinmi USA Khuasa CBCUSA NUBU nih Sui Hlei Tial Bulhnak An Pek Mi A Tam Taktak – Onlinenungak\nA Sunglawi Tuk Ai E : Chinmi USA Khuasa CBCUSA NUBU nih Sui Hlei Tial Bulhnak An Pek Mi A Tam Taktak\nLeng Sui Hlei Tial nih a kan liamtak kong he pehtlai in CBCUSA NUBU hna cu kan ngaih a chia i Ngaihchiatnak tuarmi chungkhar hna kan in tuarpi hringhran hna. CBCUSA NUBU nih Kan ngaihchiatnak tuarpinak langhter nak ah $1000 Cung Hu Blood Bank sin in kan van in kuat hna.\nNan ngaihchiatnak mithlitlaknak vialte Bawipa nih tuar khawhnak thazang thar in pe ko hna seh law thluachuahnak he lam in hruai ko hna seh ti hi CBCUSA NUBU hna kan thlacamnak a si.\nKum 17 Hnuah Paisa Cawih A Rak Sianglotu Bank A Cawk\nEngland, Urmston i a um mi Adam Deering kum 39 mi nih paisa cawi a rak sianglotu bank umnak building cu kum 17 hnuah a va cawk. A nun nak ah timhlamh mi thil lianpi a rak nei nain, chawva fangkhat hmanh a rak neih lo caah bank ah phaisa cawi ding in a rak kal.\nThilzuar ai tim i, a hramthoknak ding ah tiin, chawva £10,000 ($12,800) zat in loan lak ai tim. A thilzuar ai timh ningcang le, a riantuan dan ding pawl cu catlap ah a tial dih i bank ah a ap.\nAsinain, bank manager pa nih zeihmanh ah a rak relpiak duh loh ‘Na hngakchia tuk rih i na hmuhton mi (experian) zong zeihmanh na neih rih lo caah risk kan la ngam loh’ arak ti. A ngeih a chia tuk nain a hnebei a dong duh lo i, a mah te cun ai zuam peng ve ko. thla 5 chung rian a ṭuan hnuah amahtein office a on i salesman rian a ṭuan.\nAi zuamnak thawng in le a teimaknak ruangah mihlawhtling taktak ah a chuak. tu’ahcun UK ram i businessman minthang bak cang mi pakhat a si i rianṭuannak company zong tampi a nei cang. Multi-mullion business 5 hruaitu zong a si. kum 17 hnuah cun chawva rak cawi a siang lo tu bank umnak building tiang in a cawk.\nAdam Deering nih ‘chawva cawih a rak ka siang lo tu cung ah hin ka ngeih a rak chia tuk a sinain tuah cun ka chunmang a tling thotho Kum 17 hnuah bank umnak buiding copin ka cawk khawh i, rinh chanh tlak minung ka si nak hi langhter hrimhrim ka duh tiah a ti.


Ralhrang ralkap nih an hlanmi Lobby le BBC Interview – The Cherry Par\nRalhrang ralkap nih an hlanmi Lobby le BBC Interview\nHranhraam in mipi nawl ngeihnak a chuttu ralhrang ralkap nih $ 2000000 pek in an hlanmi Lobby nih BBC he interview an ngeihnak ah a tanglei bantukin a chim.\nRalkap nih a rauh hlanah ram mi dihlak nih vote pe kho dingin a dikmi le a felfaimi rampi thimnak tu kum chungah an tuah ko lai tiah ai ruahchannak kong a chim. Rampi thimnak tuah tikah NLD zong a duhmi nih cun thim khawh an si ve ko lai tiah an ti. Atu lio ah meithal in mipi a kap cuahmah i a that cuahmahmi hna hi palik (Police) an si. Kanmah ralkap kan si lo tiah an chim. Atu bantukin mipi an kah an thahmi hna zong hi rampi a daih khawh nakhnga le ram chung mipi dai tein an um khawh nakhnga an tuahmi a si tiah ralkap nih an chim.\n1988 rampi a rak buai lio ah khan ralkap nih an rak kah hna ruangah a thimi minung 200 renglo an si tiah an timi hi an tam tuk. Hi zatzah an si lo tiah ralkap nih an chimmi a dik le dik lo cu ka hngal ve lo tiah a ti. 2020 rampi thimnak tuah lio ah khan a diklo ningin vote thlak hi rak um hlah seh law NLD party nih vote 15%-20% hrawng lawng an hmuh ko hnga tiah ralkap nih an ti.\nRakhine ramkulh ah a ummi Rohingya miphun ralkap nih kan rak thahmi hna tham cu Daw Aung San Su Kyi nawl peknak in kan thahmi hna an si. Daw Aung San Su Kyi nih that hna u tiah nawl a kan pekmi a si tiah an chim. Daw Aung San Su Kyi cu miphun thleidannak fak piin a ngeimi a si i muslim pawl hi a hua taktakmi a si. Cucaah cun 1990 lio te khan Daw Aung San Su Kyi nih rampi hruaitu dingah amah kut cungah nawl ngeihnak pek lo dingin ralkap sinah ruahnak a rak kan pek cang. Asinain kannih ralkap nih cun mah bantuk cu a țha lo kan ti i ruahnak a kan pekmi cu kan cohlang duh lo. Cucaah rampi ruahnak petu ah kan thim țhiamțhiam tiah an ti. Ralkap nih mi zei cung hmanh ah thleidannak, miphun thleidannak timi kan ngei lo.\nDaw Aung San Su Kyi a fapa sinah Taluk (China) nih tangka tampi an pek. Cu kong he pehtlai in tehte zong țha tein kan ngei. A rauh hlan ah thil sing vialte kan langhter zau lai tiah an chim. Atu lio ram hruaitu ralkap cozah nih a rauh hlanah ram kip thawng latu, media kan auh hna lai i, thil sining vialte a dikthliar in chimphuannak kan tuah lai,” tiah an chim a ti. Credit: Biak Lian Thawng\n← Salai Lungthli Tum nih Ralrin A Petu Hakha Campaign For Jutice Pawl A Leh Cang Hna\nSolomon ThangDing Nih Atutan Cu, Aho Dah Daitein A Um Kho Lai? A Donghnak Revolution Siseh A Vun Ti Cang →


Bomb Lamh Sual In Pu Thang Lian Cu A Thi I Pakhat Hlim Fak Ngain A Tuar, – Chintanbo\nChin ramkulh chaklei Tedim peng Laitui khua Linṭan tlang pawng ah May 2 ah Laitui khuami pahnih cu, bomb lamh sual ruangah Pu Thang Lian cu a thi i, a hawipa cu hliamhma a pu, tiah tualchung mi nih an chim.\nPu Thang Lian le Pu Suan Lian cu Sia tlaumi an kawlnak ah hiti bomb an i lamh sual hi a si, Pu Thang Lian cu a thi colh. Pu Suan Lian cu hliamhma fak ngai a tuar caah Mizoram ah thlop dingin an kalpi, tiah tualchung mi nih an chim.\nLaitui khua kam Linṭan tlang pawng ah SAC ralkap nih chek gate an rak tuah i CNF he kahdohnak a rak fah ngainak hmun a si. Vawlei chung ah bomb an phumnak hmun zong a si, tiah an chimchap.\nMay 1 lio zong ah Falam, Rih lam kam ah tualchung mi mino pakhat cu bomb lamh sual ruang ah fak ngai in a rak i hliam cang. April thla chung ah Linṭan tlang kam ah Sia pakhat zong bomb nih a rak puah i a thi.\nSAC ralkap nih hramhram uknak an lak hnu in Chinram chung ah, tualchung mi 9 bomb lamh sual ruang ah an thi, 19 nih hliam an tuar, tiah theih a si.\nThawng pang dang, Sagaing ramṭhen, Kalay peng Ashihshi khua le Shiaphu, khua kam ah SAC ralkap le CDF, PDF cu May 1 le 2 tiin nihnih chung an i kap i SAC ralkap 10 an thi, PDF -Kalay in ralkap 1 a nunnak a liam ve, Kum 15 hrawng nu pakhat cu hriamngan nih a khen caah a nunnak a liam, tiah CDF sin in theih a si.\nAshihshi khua kam hrawng ah May 1 zing sml 6:00 hrawng ah kahdohnak a chuak , cu hnu ah SAC ralkap le Pyusawthi cu rallam an sial lioah mizapi hriamtlai nih an kah hna caah SAC ralkap 5 an thi i, CDF(KKG) in 1 pakhat a nunnak a liam, tiah theih a si.\nShiaphu khua kam kahdohnak cu May 2 zinglei in aa thok i SAC ralkap pawl cu, AungMingalar khua in Shiaphu khua leiah rallam an sial caah chun nitlak kahdohnak a chuak. SAC ralkap 5 an thi i, meithal zun 4 an chuh hna, tiah theih a si.\nCu kahdohnak ah CDF-KKG၊ PDF(Kalay), VAKOK (CNDF)၊ Ringger (RKDF) le Pa Ka Pha phu an i fonh.\nMay 1 kahdohnak ah SAC ralkap hriamngan kuan cu Yeshin khua ah a tla i, khum 15 hrawng nu pakhat a khen caah a nunnak a liam. Kum 10 hrawng nu pakhat zong aa hliam, tiah theih a si.\n#Htichaih Peng Ah SAC Ralakp Bomb Puah An Tong, 6 An Thi, 8 Hliam An Tuar\nSagaing ramṭhen, Kata pengkomh, Htichaih peng Indaungkone in tlhang leiah a kalmi SAC ralkap palwl cu, May 2 ah bomb in kan puahhnawh hna i SAC ralkap 6 an thi, 8 hrawng hliamhma an pu, tiah Eagles Army – HPDF nih cathanh an chuah.\nSAC ralkap pawl cu Ayechanlwin khua in Indaung khua leiah rallam an sial i, Eagles Army – HPDF he sml 3 chung hrawng an i kap, tiah theih a si.\nIndaung khua in an chuah lioah bomb lung hnih in voikhat an puahhnawh hna, Kutye, khua kam ah Eagles Army – HPDF le ṭangrual phu hna nih, an puah ṭhan hna i SAC ralkap 6 an thi colh, 8 hrawng hliamhma an pu, tiah Eagles Army-HPDF nih cathanh an chuah.\nCun, Mawleik peng Panthar khua um palik sakhan cu, PDF nih May 2 ah an va kah i palik bawi chang telh in 3 an thi i, sakhan chung ummi ralkap le palik tam ngai hliamhma an pu tiah theih a si.Crd: The chin post.


China He Trade Deal A Tuah Khawh :US Nih Kum Khat Ah US$ 26 Billion A Hmuh Chap Hlei Ah US GDP US$ 68.2 Billion A Kaiter Lai – Chuncha News\nPresident Donald Trump cu mirum a si caah aho bawmhnak phaisa hau loin election campaign tuahnak phaisa a ngeimi a si. President thla hlawh zong a laak lo caah tihding le mithmai zoh ding a ngei lo. A dik a timi cungah fek tein a dir. Aho mihmai hmanh zoh a tim lo. US ram pumpi thatnak lawng a tuakmi a si. Media mithmai le phaisa in a bawmtu mithmai zong a zoh lo. US rampi huap caah a tha a timi cu soisel a ton zongah a pah chih. Mirang,Minak Asia tiah aho mithmai a zoh lo.\nUS ram pumpi caah atha a timi cu raltha tein a tuah. US ram caah a thatnak a si ahcun ramdang mithmai zong zoh a tim lo. Ramdang president ka si lo, US mipi nih thimmi ka si caah US mipi le US ram ca thatnak caah ka tuan lai ” tiah a chim tawn. A chim bantuk tein vawleicung khoika ram hmanh a tih hna lo. US ram thatnak caah cun ramdang mithmai zoh a tim bal lo.President Trump nih president a chuah hlan election campaign lio tein ka tuah lai tiah a chimmi chung in a tuah cangmi cu a tanglei ah ka thil chihmi pawl an si. Tuah a timh ko nain a tuah khawh rih lomi zong kan tial chap te lai.\n4) Obama nih Iran duhning in an rak tuahmi, Iran Nuclear-Deal, hrawh taktak. Sanction zongh a tua chihh. Iran cu muslim ralhrang terrorist a bawm tu bik a si. Iran ah sipuazi a thli tein a tuahtu, Tuluk company Huawei company ngeitu i fanu, Meng Wanzhou cu Canada ah a tlaih ter hna I taza a cuai ter hna.5) America ram ah Oil/Gas a chuah I, middle east pawl a bochan tawnmi kha a dongh ter. America ramsung ah oil/gas tampi a chuah tik ah middle east pawl duh tawk in sanction a tuah khawh hna. 6) 1969 ah America ram ah rian ngei lomi, a tlawn bik le riantuantu an tambik caan sipuazi a tha bikmi caan a ser khawh.7) Christmas ah White House in “Merry Christmas” tiah vawlei pi theih in a phuan ngam. Obama chan ahcu Merry Christmas tiah a chim duh lo, Happy Holiday” a ti. Obamacare ruangah, health insurance ngei lomi cozah nih dantat mi phung a thah.9) UNO ah Israel fek tein a dirkamh. Obama chan ahcun Israel cu dirkamhtu cu chim lo, mawhchiat an tong zungzal.10) Religious freedom act thar a tuah, biaknak zalonnak phung thar a ser, na zumhnak ruangah tazacuai khawh a si ti lo. Obama chan ah khrihfa cheukhat an zumhnak an dirpi ruangah thongtlak an tong.\n11) North Korea nih nuclear test a tuah tawnmi cu a zor ter.12) Khrihfa a thattu, an hngawng a phet tu hna, ISIS muslim ralhrang a thio dih hna. A thong in a thah hna. An hruaitu Abu Bakr al-Baghdadi zong a thah.13) Hlan lio North Korea ral ah American ralkap thimi pawl ruak USA phurh dih hna. 14) Supreme court ah conservative, Pathian zummi judge pa hnih a thut ter hna. 15) DACA law (human trafficking ah an hman) a thlen, ramdang mi a hlei in Latin leimi US ah a thli in a luttu pawl a zor deuh.16) US Cozah in mipi an temtawntu phung tampi a hrawh.\n17. China he trade deal a tuah khawh. US nih China he chawhlehnak ah kum khat I, US $400 billion reng lo sung tawn. Asinain a ra laimi kum 2 chungah China nih US sin in US$ 220 billion man a cawk cang lai.18.President Trump hruainak in US, Mexico le Canada nih USMC trade deal a tuah khawh I, NAFTA a hrawh. US nih kum khat ah US$ 26 billion a hmuh chap hlei ah US GDP US$ 68.2 billion a kaiter lai.\n19, US Mexico border wall meng 100 tluk a lim cang. Meng 90 a thar chuah. Mah ruangah rit si, mi tha lo, Gang le minung zual a zor. Nu tampi cu gang nih US ram chungah an luhpi hna I, an zuar hna. Mexico president thar he hnantlaknak laak in US le mexico ramri cu Mexico ralkap a conghter hna. Phungning lo lutmi, minung, gang le drug a zor. biakilh: Talkshow tuahnak ah ka chimmi chung in ka laak thanmi a si.”\nThawngpaangdang<<Democrats party minung tam deuh nih Joe Biden nak in New York ramukbawi, Andrew Cuomo cu President caah an duh deuh ti a si. US ram pumpi ruahnak an laakmi ah New York Governor nih 56% Joe Biden nih 44% lawng a hmuh. Hispanic pawl, mino, nu pawl le liberal ruahnak a pommi paoh nih Joe Biden hi kal taak i, Cuomo dirpi an duh. New York ramukbawi, Cuomo cu tutan New York khuapi ah a cangmi Coronavirus zawtnak a riantuan ning a felfai tuk caah demcrats pawl nih an uar ngai, cucaah democrats aiawh in President i cuh dingah an duh ngaingai ti a si. Asinain President ka cuh lai lo’ tiah a chim.


Salai Lungthli Tum: Tuni Chinram cozah nih Hakha pawngkam thlam tete an hrawhmi cu lung a t'ha hrim lo. — Salai Ephraim Thawngpang\nSalai Lungthli Tum: Tuni Chinram cozah nih Hakha pawngkam thlam tete an hrawhmi cu lung a t’ha hrim lo.\nA Ruh Tum Hlah, A Hang Na Hap Lai! Tuni Chinram cozah nih Hakha pawngkam thlam tete (innhmun hamnak caah sakmi) an hrawhmi zoh tikah lung cu a tha lo, a ingtuarmi cheukhat cu zangfak an um ngai ko. Kan Hakha thancho nak caah cang hram ko seh.A taktak ti ahcun tuni an hrawhmi thlam dihlak khi cozah nih hmun samh an timh i lam an cawh dih le cangka in an sakmi lawngte an si. Lam cawh hlan ah sak ciami pakhat hmanh an hrawh lo.\nTheih a herhmi cu inn sak tikah cozah nawlpeknak lak hmasa a herh, mah hi cu aho poah theih dih a si. Cozah nawl peknak um loin tlangram ah inn sak cu fir phun khat a si. Tuni an hrawhmi dihlak khi cozah nawlpeknak um loin a thli tein an sakmi lawngte an si.\nMah hi Salai Lungthli Tum nih loram ngeitu hna lam an rak zawh ni ah leh nak a rak tuah mi hna a si.Hakkau hna lungput taktak cu ‘democracy kan ngah cang, kan zalawng cang, NLD cozah tham cu inn kan sak lai i kan tlerh lai, lam hna kan zawh lai i a kan theh piak taktak ngam lai lo, vawlei kan fir i kan thabatman cu kan hmuh hrimhrim ko lai, MP hlun Za Tlem zong vawlei a ngei ve ko caah a party phu le an puppet media pawl kan forh hna lai i an kan dirhkamh ko lai’ timi hi a si. Tuni lawng ah an ruahnak a palh zia an i fiang.\nMidang lungfahter cu ahohmah kan duhmi a si lo, nain phung ning loin thil a tuahtu cu dantat a haumi a si. Hi ruang ah a kan tawlreltu cozah le upadi kan herhnak a si.Hakkau lamzawhtu phu: ‘Hakha ram chung hmun lawng vawlei vialte kanmah ta a si, hmunhma samh ding kan siang lo, nan samh ahcun phaisa kan liamh u. Inn lo ngeilo caah hmunhma samh a timhtu cozah an rian phuah uh’.Keimah Lungthli Tum bialeh: ‘Hakha ram chung hmun lawng vialte a ngeitu cu pumpak or hakkau phu pakhat menmen nan si lo, mizapi hi a ngeitu kan si.\nMizapi kan vawlei kha cozah nih a herh ning in a tawlrel awk a si. Hakkau tuk ruang ah kokek kan si ee pupa ram ee ti len awk si lo, Hakha khua tlatu pupa cu kan dihlak i kan pupa an si ko. Kan hakkau tuk caah kutdok kan tuan tiah fiang tein chim lawlaw ko u’.Salai Lung Thlitum.\nTagged Salai Lungthli Tum: Tuni Chinram cozah nih Hakha pawngkam thlam tete an hrawhmi cu lung a t'ha hrim lo.\nThantlang peng Chin National League for Democracy CNLD party zung hunnak le mizapi he tonbiaruahnak ah rak itel ve hrimhrim mu →\n← Vuanci Sui Thio: Chuncung Lam Lei Ah Inn An Dirh Mi Vialte Hna Zong Rawh Piak Dih An Si Than Lai


Pu Lal Luai Cu Mirang Nih An Thah Ti mi Kong Ah Dr. Salai Lian Hmung Sakhong Nih Fianternak A Tuah – Chin World News Evening\nPu Lal Luai Cu Mirang Nih An Thah Ti mi Kong Ah Dr. Salai Lian Hmung Sakhong Nih Fianternak A Tuah\nFebruary 24, 2020 February 24, 2020 Salai Van Chin News\nPu Lal Luai cu Mirang nih an thah, ti mi kong ah Dr. Salai Lian Hmung Sakhong nih fianternak tuah. Thantlang khua ah tuah mi Kum 72nak Chin Miphun Ni ah CNF le Khuami ai-awh in Dr. Salai Lian Hmung Sakhong nih Pu Lal Luai kong a chim mi cu February 24 ah The Hakha Post in fianternak a tuah.\n“Chin Miphun Ni lio bia ka chim mi kong ah mi tampi nih Pu Lal Luai kong theih nan duh i kaa lawm ngaingai. Tuanbia umtuning (Historical fact) theih nan duh ca zong ah kaa lawm fawn. Pu Lal Luai kong kha biachimnak (speech) ah, chim ding in ka rak telh mi a si lo nain biachimnak theng cung, Thinthang cung ka kai ah khan, Daw Aung San Suu Kyi kha ka zoh i, a pu Bo Min Yawng kha Mirang nih thihdan an rak pek mi le Pu Lal Luai zong thihdan an pek ve mi (Capital Punishment) hna aa lawhnak tahchunh ka duh ruang ah ka chim mi a si. Pu Lal Luai cu Mirang a rak doh hna ca ah, Mirang nih Capital Punishment an pek. Asinain, an tlai kho lo. A hnu ah Mirang nih Lainu kuli an phurhter mi hna kha a zoh kho lo i, khuachung ah a hung kir.\nKhuachung a kir hnu tuanbia hi phun hnih in an chim. Kanmah Kokek Tuanbia (Local History) ahcun Buhva kam ah Mirang nih hri in a thih tiang an thlai tiah an chim tawn. Cucu Thantlang High School kan rak hmuh lio ah drama in hmuhsaknak an rak tuah. Cucu ka mitthlaam ah atu tiang a caam. Cun, Mirang nih an tial mi tuanbia (history) belte ahcun; a rak kir hnu in Capital Punishment kan pek lai, a hngawng ah hri in kan thlai lai an ti lio ah, a rak zaw i, a zaw mi cu thah phung a si lo ca ah, cu zing ahcun an that lo i, a zawtnak tu in a thi tiah, an tial. Kei kha bia ka chim lio ah, Local History, kan hmet lio kan rak zoh mi drama te kha ka mitthlaam ah a hung cuang i, cu ning cun ka chim mi a si,” tiah Dr. Salai Lian Hmung Sakhong nih The Hakha Post ah a chim.\nTutan Thantlang Chin Miphun Ni ah Dr. Salai Lian Hmung Sakhong nih, ramkheel, dothlennak, kahdaihnak, conglawmhnak, donnak, democracy le federal kong, Panglong minthut le NCA tibantuk siaherh le biaroriak a chimnak ah Pu Lal Luai kong a comchih i atu bantuk in mizapi sin fianternak a tuah than mi a si.\nNote: Hi thawng hi topic thlen in duhpoh in social media dang ah taarchin kan siang lo. Copy-paste men zong in kan siang lo. Share tu in rak i lak cio khawh a si.\nBiakilh: Hi thawngpang hi a cunglei Note timi ah an ttial cia bangin a Copy-paste a ngah lo. Hi thawng hi Chinworldnewsevaning nih Hakha sianhnak in kan tarmi a si.\nKan Pu Donald Trump ṬheoṬheo Hi A Si Ko